Otvoreno treće izdanje Beogradskog festivala mozaika\nTanjug 18. januara 2022. 22:32\nBEOGRAD – Beogradski festival mozaika u svom trećem izdanju večeras je svečano otvoren u Kući legata pred velikim brojem publike, i trajaće do 9. februara.\nOve godine na manifestaciji je na atraktivnom prostoru u više celina – soba predstavljeno više od 100 umetničkih dela 84 autora iz Srbije i inostranstva, a dobar deo u selekciji zauzima mozaička scena Austrije i Bugarske.\nFestival je prvi put održan 2016. godine, onda 2018. u Beogradu, ali je u međuvremenu realizovan u Kulturnom centru Srbije u Parizu, kao i na izložbi “Balkanski mostovi” u Plovdivu (Bugarska), izborom od 25 mozaika.\nAutor i organizator Beogradskog festivala mozaika, slikar i grafičar Petar Vujošević, izrazio je veliko zadovoljstvo što se treće izdanje odvija “u tako prelepom prostoru kakva je Kuća legata” gde se prikazuju tendencije u savremenom mozaiku.\n„Trudimo se da sučeljavamo poetike pojedinih umetnika i kultura, ali ne da bismo se takmičili, već da bi učili jedni od drugih. Cilj ovog festivala je da pokažemo da Srbija ima veoma jaku scenu mozaika, da može predstavljati izuzetno važan doprinos srpskoj kulturi, ali i evropske i svetske scene“, istakao je Vujošević, idejni tvorac ovog festivala.\nI on kao likovni umetnik ima izložena svoja dela na festivalu, u kojima dominira bela boja, materijal je sitno kamenje, u kojima suočava male i ogromne predmete, jednine i množine, sa izraženom simbolikom, gde preovladava minimalizam.\nPodeljena u četiri nivoa, manifestacija jednim delom prikazuje impresivan svet životinjskog carstva, gde su umetnici mozaika stvorili od najsitnijih delova kamenja veoma verodostojne prizore – kadrove lisice, hrta, psa, vrabaca, tigra, jelenka, paunova, flamingosa, riba.\nU drugim delovima izložbe glavnu ulogu nose – autoportreti samih umetnika, a jedan atraktivan deo predstavlja istraživanje “Geološko blago srpske zemlje”, gde su izloženi materijali prirodnih bogatstava iz naše zemlje – Trepča – ležište stari Trg, Rudnik, Avala, Bor, Majdanpek.\nFestival će do 9. februara potvrditi reči osnivača Vujoševića, da Beograd ima jednu od najačih mozaičkih likovnih scena u Evropi i da to može biti jedan prepoznatljiv i originalan doprinos kulture Srbije na međunarodnoj kulturnoj sceni.\nFestival su podržali Austrijski kulturni forum Beograd, kompanija „Mapei“, Rudarsko geološki fakultet, kao i Austrijska ambasada u Beogradu.\nZapažena su dela mnogih talentovanih umetnika na festivalu kao što su Vojina Baštovanović Casteel, Gordana Šijački, Nikolina Zuber, Angela Zimek, Maja Đurović, Milena Belenzada, Tijana Mandarić, Eđa Mally, Daliborka Maldaner, Jelena Milatović, Radmila Mila Dragićević, i mnogi drugi.\nTokom trajanja Festivala održavaće se radionica mozaika ateljea “Kamen i lom”, tako da se posetioci mogu oprobati u ovoj drevnoj slikarskoj tehnici.\nU pratećem programu svakog utorka i srede održavaće se predavanja iz oblasti koje su bliske stvaraocima u mozaiku – geologija, minerologija, arheologija, matematika, o antičkim mozaicima na tlu Srbije, ali i o tome šta su antički pisci zabeležili o mozaiku, kao i predavanja o smislu i značaju savremenog mozaika.\nPrvo predavanje je na programu 19. januara – “Čitanje kamena: zapisi makro- i mikrosvetova” dr Kristina Šarić (Rudarsko-geološki fakultet u Beogradu) i “Kameni koreni civilizacije” dr Josipa Šarića (Arheološki institut Beograd).\nDr Zoran Miladinović održaće 25. januara predavanje “Dragi kamen Srbije”, a kustos dr Alena Zdravković istog dana će imati temu – “Stvaranje Zbirke minerala iz Srbije kroz vekove”.\nSledeći dan, 26. januar, rezervisan je za predavanje “Teselacije u matematici i umetnosti” dr Filipa Jevtića (Matematički institut SANU).\nVesna Crnoglavac, diplomirani arheolog, muzejski savetnik Narodnog muzeja Niš, 1. februara će posetiocima predstaviti temu “Mozaici Konstantinove vile u Medijani”, a dan kasnije dr Zoja Bojić sa Instituta za književnost i umetnost, držaće predavanje naziva “Antički istoriografi umetnosti o mozaiku”.\nPoslednji dan za predavanje je 8. februar, kada će autor-osnivač Beogradskog festivala mozaika Petar Vujošević razgovarati na temu “Mozaička slika – arhetipsko izvorište kreativnog procesa”.


Olimpijska baklja danas stiže u Banjaluku :: Dešavanja u Bijeljini ::\n09. juli 2020. / 07:13\nOlimpijska baklja danas stiže u Banjaluku\nNajviši zvaničici Republike Srpske dočekaće danas u Banjaluci olimpijsku baklju, koja je na putu ka Sarajevu, gdje će biti održan zimski Evropski omladinski olimpijski festival /EJOF 2019/, saopšteno je iz Ministarstva porodice, omladine i sporta Srpske.\nMinistar orodice, omladine i sporta Republike Srpske Sonja Davidović izrazila je zadovoljstvo što će Vlada Republike Srpske biti domaćin i dočekati olimpijsku baklju i izrazila uvjerenje da će Srpska pokazati da ima kapacitete da ovakvo takmičenje organizuje na najvišem nivou.\n"Vlada Republike Srpske je za EJOF 2019 izdvojila četiri miliona KM, od čega 2,5 miliona za infrastrukturu i 1,5 milion KM za organizacioni dio takmičenja. Borilišta su spremna, uslovi za održavanje takmičenja odlični i sigurna sam da će nam se sportisti koji dođu vratiti na sportske terene i kao turisti", navela je Davidovićeva.\nDavidovićeva je naglasila da očekuje da će takmičenja proći u najboljem redu i da će brojni sportisti ponijeti najljepše uspomene sa ovog takmičenja.\nOlimpijska baklja u Banjaluku stiže u 15.00 časova, gdje će je dočekati najviši zvaničnici Republike Srpske i BiH, na prijemu koji će tim povodom biti održan u zgradi Vlade Republike Srpske.\nEJOF 2019 biće održan od 9. do 16. februara u Sarajevu i Istočnom Sarajevu, a učestvovaće sportisti iz više od 50 država, sa više od 1.100 takmičara i 750 članova delegacija nacionalnih olimpijskih komiteta.\nIz Ministarstva porodice, omladine i sporta Republike Srpske podsjetili su da je olimpijski plamen na ovim prostorima gorio davne 1984. godine, te istakli da je ovaj događaj jedinstvena prilika da iz Republike Srpske i BiH u svijet ode najljepša sportska slika.


Smena direktora Centra za promociju nauke zbog stava o Darvinu\nNemanja Đorđević / Foto: FoNet/CPN\nProcedura za smenjivanje direktora Centra za promociju nauke (CPN) Nemanje Đorđevića pokrenuta je juče zbog pisma kojim je on reagovao na nedavnu “peticiju protiv Darvina” i zatražio adekvatan odgovor Ministarstva prosvete, nauke i tehnološkog razvoja.\nOn je, naime, u pismu koje je objavila “Politika”, zatražio zaštitu nauke od takvih inicijativa. Đorđević je agenciji “Beta” izjavio da su odlukom Vlade od 4. maja, a na predlog Ministarstva, imenovana dva nova člana Upravnog odbora CPN, koji su “najbliži saradnici ministra Mladena Šarčevića”. “Shvativši to kao čin neposlušnosti, ministrovi novoimenovani predstavnici pokrenuli su proceduru za moje razrešenje, otvoreno navodeći u predlogu o tome da je on motivisan pismom”, kazao je Đorđević.\nNa jučerašnjoj sednici prihvaćen je predlog za Đorđevićevu smenu, s tri glasa za i dva protiv. U Predlogu se navodi da je “uvidom u zvaničnu internet stranicu CPN”, kao i u izdanje “Politike”, utvrđeno da je on “povodom polemike oko Darvinove teorije izneo lični stav kao stav Centra” i uputio otvoreno pismo ministru Šarčeviću. Nakon svega, ističe Đorđević, ministar, po proceduri, mora dati saglasnost na predlog o smenjivanju, ali dodaje da se “nada da će se u Ministarstvu naći dovoljan broj ljudi od integriteta i da će beskompromisno stati na stranu nauke”.\nFHP: Slavljenje ratnih zločinaca, umesto kažnjavanjeOmbudsman: Nezakonito brisanje iz katastra objekata u Savamali


Konačno završena ujdurma oko prodaje akcija aranđelovačke fabrike mineralne vode i sokova\nKajmanci u "Knjazu"\n"Balkan" je imao spremne dve koverte, jednu je predao kada su odustali "Danon" i "Laško". Državi pripada samo oko šest miliona evra na osnovu poreza\nBEOGRAD - Kajmanski fond "Balkan" postaje većinski vlasnik "Knjaza Miloša" nakon što je juče jedini dao ponudu za otkup akcija ove fabrike. "Danon" i Divac kao i "Laško" su odustali od trke, a to su saopštili u pet minuta do 12 časova Komisiji za hartije od vrednosti.\n"Balkan" je zapravo samo obnovio staru ponudu sa cenom akcije od 23.000 dinara i otkupom maksimalnih 33,69 odsto akcija, tačno onoliko koliko imaju mali akcionari. Ovom kupovinom kajmanski fond će postati većinski vlasnik 58,72 odsto fabrike zato što je u septembru već kupio paket akcija od 25,03 odsto. Za kupovinu novih 110.000 akcija "Balkan" će izbrojati oko 36,3 miliona evra, pa će ga zapravo fabrika koštati 57 miliona evra.\nNijedan od malih akcionara neće ostati na cedilu ali je neizvesno šta će biti sa državnim paketom od 41,28 odsto akcija. Komisija je saopštila da ponuda "Balkana" uključuje investicioni i socijalni program. To znači da će 25 miliona evra biti uloženo kroz dokapitalizaciju dok je za otpremnine predviđen fond od šest miliona evra. Pošto država na svoje akcije nema upravljačka prava, ovaj fond zapravo kroz dokapitalizaciju smanjuje njen udeo, pa je zato izvesno da će ih ponuditi na prodaju ovom kajmanskom fondu.\nDa podsetimo, da je kamen spoticanja imeđu njih bila ponuda ovog fonda da otkupi državne akcije u roku od dve godine, pri čemu nije davao čvrste garancije za otkup po 23.000 dinara. Branko Pavlović, konsultant malih akcionara, kaže da je iznenađen odustajanjem "Danona" i "Laškog" i dodaje da o tome do zadnjeg momenta nije znao ni "Balkan".\n- "Balkan" je imao spremne dve koverte i tek kada su Komisiji ova dva ponuđača saopštili da odustaju od "Knjaza", predao je pre 12 časova jednu od dve koverte. Šta je bilo u drugoj, a koju bi predao da je video da ima konkurenciju, nikada nećemo saznati, kaže Pavlović. On dodaje da mali akcionari mogu biti zadovoljni jer su na ovaj način povratili svojih 400 miliona dinara, koliko bi zajedno izgubili da su akcije prodali "Danonu" .\nNa pitanje šta dobija država, Pavlović podseća da će na ukupan iznos od 36 miliona evra, koliko će dobiti mali akcionari, državi pripada oko šest miliona evra na osnovu poreza od 20 odsto na kapitalnu dobit.\n- Država je vodila celu stvar, ali posle svega, samo mali akcionari nisu izgubili već dobili. Predstavnici države treba detaljno da ispitaju šta se to desilo da dva strateška partnera odustanu i da analiziraju ko je kriv i šta treba da se promeni u zakonima da se slučaj "Knjaza" ne bi ponovio, precizira on.Bojana Jovanović, predsednik UO "Knjaza" kaže da su zatečeni vešću o odustajanju "Danona" i Divca, i "Laškog".\nNije tajna da je glavni konsultant "Balkana" bio Milan Beko nekadašnji ministar za privatizaciju u vreme vladavine socijalista . Priča se da je dobar deo posla uradio i jedan član bivše Komisije za hartije od vrednosti, kao i ministar iz vlade DOS-a. Oni su radili kao lobisti, pa nikakvih tragova o njihovom angažovanju nema, osim po izjavama u medijima nakon što se država udružila sa malim akcionarima, "Bolje vrabac u ruci, nego ptica na grani".


Na čileanskim izborima vodi milijarder Pinera - Klix.ba\nNa čileanskim izborima vodi milijarder Pinera\n13.12.2009. u 11:59\nU Čileu će danas biti održani opći izbori, glasanje za kongres i prvi krug predsjedničkih izbora, na kojem, prema istraživanjima, najviše šansi za pobjedu ima konzervativni milijarder Sebastijan Pinera.\nPinera (60), kandidat desnog centra, najvjerovatnije će morati da se bori za mjesto šefa države u drugom krugu i za šansu da prekine dvije decenije dugu vladavinu politike lijevog centra, prvi put poslije okončanja vojne diktature Augusta Pinočea.\nPrema istraživanjima javnog mnijenja, Pinera, čije se bogatstvo procjenjuje na oko 1,2 milijarde dolara, vodi ispred kandidata vladajuće koalicije Eduarda Freja (67) i bivšeg režisera Marka Enrikea-Ominamija (36).\nUprkos velikoj popularnosti koju uživa u zemlji, dosadašnja predsjednica Mišel Bačele prema Ustavu ne može da se kandiduje na ovim izborima, na kojima bi se borila za drugi četvorogodišnji mandat.\nGlasači, kojih je u Čileu registrovano oko 8,3 miliona, birat će i 120 članova poslaničkog doma i 20 od 38 članova senata.\nIstraživanja su pokazala i da će se u drugom krugu izbora, zakazanih za 17. januara, najvjerovatnije sukobiti Pinera i Frej, kao i da u tom slučaju Pinera ima veće šanse za pobjedu.


Zagorčić: "Da popravimo utisak" - Sportske.net\nZagorčić: "Da popravimo utisak"\nTrener fudbalera Vojvodine Zlatomir Zagorčić izjavio je da će njegovi izabranici u Surdulici pokušati da poprave loš utisak koji su ostavili na startu Superlige.\nUEFA koeficijent - Voša pretekla Zvezdu!Vojvodina i Sampdorija - U čast Vujadina Boškova!Paločević: ''Poštujemo Sampdoriju, ali ne preterano''Trener Vojvodine: ''Možemo mnogo protiv Sampdorije!''LE - Vojvodina prošla, ''Brđani'' stali u Azerbejdžanu!\nNakon ubedljivog poraza na startu domaćeg šampionata fudbaleri Vojvodine u drugom kolu Superlige odlaze u goste novajliji iz Surdulice.\nTrener Zlatomir Zagorčić tvrdi da posle novosadskih 0:4 protiv "Brđana" Vojvodina ima obavezu da popravi utisak na gostovanju Radniku.\n"Pred nama je obaveza da popravimo loš utisak koji smo ostavili u prvoj prvenstvenoj utakmici s Čukaričkim. Idemo na pobedu u Surdulici, jer to jeste manir i navika Vojvodine" rekao je Zagorčić.\nFudbaleri Vojvodine biće fizički iscrpljeni od dalekog puta u Letoniju a odmah nakon gostovanja u Surdulici čeka ih let za Torino gde gostuju Sampdoriji.\n"Daleki put će nam teško pasti, ali druge nam nema i treba da ga odradimo najbolje što umemo. Naredne sedmice putujemo na prvi duel sa Sampdorijom u Torinu, fokusirani smo na Radnik i motivisani da ostvarimo prvu prvenstvenu pobedu" dodao je Zagorčić.\nRadnik je u prvom kolu domaćeg šampionata remizirao bez golova sa Spartakom u Subotici a duel sa Vojvodinom biće prvi koji će novajlija u Superligi odigrati pred svojim navijačima u Surdulici.\nUtakmica Radnik - Vojvodina igra se u nedelju od 18 časova.


KVM NVMe VPS Srbija hosting sa serverima u Beogradu,Telenor Tier 3 DC\nBrzo – Pouzdano – Pristupačno\nKVM VPS Serveri\nHOSTOVANI U SRBIJI\nZamislite da Vaš server ima odziv do 10 ms u regionu!\nMoguće je, naša oprema hostovana je u Telenor DC u Beogradu i garantujemo minimalni PING\nKako malim tako, srednjim i velikim preduzećima stojimo na raspolaganju u njihovom IT razvoju.\nKonstantno ulažemo veliki trud u visoko kvalitetna IT rešenja kao i u našu platformu.\nTelenor DC – Beograd, Srbija\nNVMe KVM VPS serveri visokih performansi\nNaši serveri se nalaze u jednom od najboljih i najmodernijih data centara na balkanu, Telenor Tier 3 DC na Novom Beogradu. Vezani smo na Cogent, RetN, Voxility i Serbian Open Exchnage (SoX) koji garantuju najbolje vreme odziva do garantovanih 10 ms u Srbiji i regionu.\ncPanel® licence po nižim cenama\ncPanel je najrasprostranjeniji kontrolni panel koji se koristi na Linux serverima. Vrlo lako se koristi a pruža maksimalni konfor u smislu finog podešavanja svih servisa (mail, ftp, dns, web …). Uz cPanel imate sve šta Vam je potrebno da hostujete svoj sajt koji zbog svojih zahteva prevazilazi klasični shared hosting.\nJedan od najbitnijih parametara svakako jeste brzina diska servera. NVMe diskove koje mi koristimo (Samsung i Intel) u kombinaciji sa RAID modom omogućavaju izuzetnu brzinu čitanja i pisanja i samim tim postižu veći broj operacija i dodatno ubrzavaju server čak do 5x više nego SATA diskovi.\nImamo više vrsta zaštita i filtriranja protoka kako bi smo održali što stabilniju konekciju ka klijentskim serverima. U slučaju težih DDOS napada, saobraćaj se, zavisno od izabrane opcije, preusmerava preko Voxility linka.\nSvim klijentima omogućavamo besplatan automatski nedeljni bekap servera. Ukoliko imate potrebu za većom učestalošću bekapa imate mogućnost zakupa dnevnog bekapa sa mogućnošću čuvanja do 5 bekapa za nalog.\nOvo je osnovna konfiguracija naših servera koju u sledećem koraku poručivanja možete prilagoditi svojim potrebama izborom dodatnih opcija kao i povećanjem resursa u svakom momentu.\nLokacija: Telenor DC Beograd\nSox, Cogent, RetN i Voxility\nPing u regionu do 10 ms\nVrhunski Data Centar\n100 % NVMe diskovi\nVoxility Anti-DDoS zaštita\nPanel i dodaci\nCloudLinux (partner) **\nImunify 360 (partner) **\nKernelCare (partner) **\nOd nas možete zahtevati ...\nBesplatna migracija naloga\nInicialno podešavanja servera\nMonitoring servera *\nProširenje linka *\nPodešavanje Firewall-a *\nBackup usulugu *\n* se naplaćuje dodatno\n** niže cene\nU ponudi imamo najpopularnije Operativne Sisteme.\nUkoliko Vam je potrebno nešto šta nemamo u ponudi,\nmožete sami uploadovati ISO fajl OS-a koji želite instalirati.


pripajanje - Sputnjik Srbija\n03:50 22 Jun 2021\nDa li je moguće pripajanje Estonije Rusiji\nPredlog estonske opozicije o raspisivanju referenduma o ulasku te zemlje u sastav Rusije treba posmatrati kao deo unutrašnje političke igre. Ruski analitičari smatraju da Moskva ne treba da naseda i reaguje na tu farsu, jer bi to moglo da joj našteti.\nAlbanci nastavljaju dalje komadanje Srbije usred Amerike\nAlbanci sa juga Srbije ponovo su zatražili da se tzv. „Preševska dolina“ pripoji Kosovu. Ovoga puta su svoj zahtev izneli lično senatorima i kongresmenima u Stejt departmentu tokom boravka u SAD.\nBosnizacija Crne Gore: Prokletije su „albanski Alpi“, a Bošnjaci bi i srpski deo Sandžaka\nBošnjački faktor u Crnoj Gori je toliko ojačao da sada može da ispostavlja razne „nebulozne zahtjeve“, u šta spada i inicijativa predsjednika Bošnjačke dijaspore iz Njujorka Esada Rastodera da se srpski dio Sandžaka, odnosno Raške, pripoji Crnoj Gori.\nZašto Južna Osetija hoće da se pripoji Rusiji\nSjedinjene Države usprotivile su se ulasku Južne Osetije u sastav Rusije, nakon što su vlasti te zemlje najavile referendum o tom pitanju. Moskva poručuje da mišljenje SAD u ovom slučaju „nema nikakvog značaja“.\nNemačka zaboravlja sopstvenu istoriju, ali krivi Rusiju za Krim\nPrisajedinjenje Krima Rusiji možda je još uvek tema intenzivne debate među političarima i zvaničnicima u Evropi, ali nemačka elita bi mogla lako da razume iskustvo Krima, s obzirom na Sarland i njegovu jedinstvenu istoriju direktne demokratije sredinom 20. veka.\n„Sojuz“ se spojio sa Međunarodnom svemirskom stanicom\nKosmički brod „Sojuz TMA-18M“ lansiran je sa kosmodroma „Bajkonur“ 2. septembra. U Centru za upravljanje letovima saopštili su da posada nije morala da učestvuje u radu sistema za automatsko približavanje i pripajanje Međunarodnoj svemirskoj stanici.


Bajdenove zagrebačke poruke upućene i Moskvi\nAmerički i evropski zvaničnici na sastanku Brdo-Brijunin u Zagrebu, 25. novembar 2015\nNaravno da Amerika nikada nije otišla iz ovog regiona, ali bi moglo da se kaže da je sada potvrdila svoj snažniji interes za Jugoistočnu Evropu ili Zapadni Balkan što koincidira i sa većim interesom Rusije za ovaj region, kažu sagovornici RSE u Beogradu, te da što se tiče Srbije Ameriku najviše zanima da se Beograd suviše ne približi Moskvi.\nU razmaku od nedelju dana američki potpredsednik Džozef Bajden u Zagrebu, državni sekretar Džon Keri u Beogradu.\nOd izbijanja ukrajinske krize i Zapad i Istok intenziviraju svoje prisustvo i pokazuju da žele da što više utiču i na države ovog regiona, ne samo one koje su već u članstvu EU i NATO-a, nego posebno na one koje nisu članice te dve organizacije, kaže za RSE spoljnopolitički komentator Boško Jakšić.\nŠto se tiče Srbije, Sjedinjene Američke Države najviše zanima da se Beograd suviše ne približi Moskvi, ocenjuje Jakšić.\n“Amerika zna da Srbija nije zainteresovana za članstvo u zapadnoj vojnoj alijansi, da želi da održi svoju poziciju neutralnosti, ali relativno su česte i sve češće procene u Americi da bi Srbija mogla opasno da se približi Rusiji. E to onda podiže znak alarma u Vašingtonu”, navodi Jakšić.\nA kada ste prisutniji ekonomski, politički, vojno ili u bilo kom drugom pogledu, ocenjuje naš sagovornik, onda su vaši kanali uticaja mnogo efikasniji.\n“I upravo obnavljanje tih kanala koji su bili pomalo zapušteni je nešto što sada Amerika radi. I mislim da radi sa punim pravom imajući u vidu sve očiglednije i ekpslicitnije pritiske koji dolaze iz Moskve”, komentariše Jakšić u tekstu Ljudmile Cvetković Za SAD važno da se Beograd suviše ne približi Moskvi.\nBajdenova poruka sa skupa u Zagrebu - da Vašington snažno podržava da Crna Gora uđe u NATO, kao njegova 29 članica, došla je u samo predvečerje ministarskog sastanka Alijanse 2. decembra, kada će odluka o tome i definitivno biti poznata.\n“Sa druge strane, ne bih rekao da je to nešto krucijalno i da je to nešto što je odlučujuće. Jer, ako uzmemo u obzir ono što uvijek naglašavam, a to je da se odluke donose konsezusom, moramo ipak sačekati taj drugi decembar, kada ćemo vidjeti kako će se izjasniti svih 28 zemalja po tom pitanju. Bajdenova izjava jeste dobar signal, jeste nešto što svakako ohrabruje i podstiče ostale zemlje da glasaju pozitivno ali, sa druge strane, opet naglašavam, ne bi se smjeli opuštati, ne bi smjeli reći nikako da je to završena stvar“, upozorava Kentera u tekstu Dimitrija Jovićevića Bajdenova podrška potvrda pozivnice za NATO?\nAmerička i evropska medijacija\nSa skupa u Zagrebu, 25. novembar 2015.\n„Volio bi da taj samit donese nešto dobro, ne samo cijelom regionu, već i Bosni i Hercegovini, ali i da poboljša neke unutrašnje stvari ovdje koje u svojoj disfunkcionalnosti omogućavaju i pojavu terorističkih incidenata, opasnosti. Šta će biti od svega toga, hoćemo li mi nešto dobiti ili će sve ostati na retorici koja je bila zavodljiva, i koju je bilo ugodno slušati jučer, ostaje da prosuđujemo svako za sebe, i da živeći u nadi procjenjujemo koliko smo bili u pravu, tvrdeći da smo čuli to što smo čuli i da to što smo čuli jeste ovo ili ono“, kaže Bajtal u tekstu Dženane Karabegović Bajden i BiH: Izbjeglice i sigurnosna situacija prioritet.\nUčešće američkog potpredsednika Džoa Bajdena na zagrebačkom samitu je i pokazatelj da pogoršani odnosi mogu da se regulišu onda kada takvim skupovima prisustvuju evropski i američki dužnosnici, smatraju kosovski analitičari.\nAnalitičar Fisnik Korenica iz Grupe za pravne i političke studije kaže da je, s obzirom da se Evropska unija graniči sa Zapadnim Balkanom, veoma važno očuvanje regionalne stabilnosti, ali i održavanje prijateljskih odnosa sa zemljama regiona, kako ne bi pale pod ruski ili uticaj terorističkih grupa.\n“Treba da nam bude jasna jedna činjenica, a ta je da bi ruski uticaj na srpsku politiku, ali eventualno i na druge zemlje na Zapadnom Balkanu, bila tempirana bomba naspram interesa Zapada, odnosno naspram evropskih i američkih interesa. Isto važi i kada su u pitanju napadi, ali i postojanje teorističkih grupa na Balkanu”, navodi Korenica u tekstu Amre Zejneli Vašington se vraća pitanju sigurnosti na Zapadnom Balkanu.


Intel Core i7-8700K procesor cena, cene Srbija, prodaja Beograd Novi Sad Niš\nIntel Core i7-8700K procesor cene\nPodnožje Socket 1151, Vrsta procesora Intel Core i7, Brzina procesora 3.7 GHz, Jezgro Coffee Lake, Proces proizvodnje 14 nm, Broj jezgra... specifikacija\nIntel Core i7-8700K, 3,70GHz/4,70GHz turbo, 12MB cache, six core (12 Threads), Intel HD Graphics 630, unlocked, 14nm (Socket 1151)\nIntel Xeon Processor E5-2620 v4 procesor\ncena od 59.976,00 din\nEPonuda nije internet prodavnica već Vam omogućava da brzo i lako nađete Intel Core i7-8700K procesor po najjeftinijoj ceni. Naš cilj je da kupci budu što bolje informisani o ponudi Intel procesor Core i7-8700K na tržištu Srbije. Vrlo lako nalazite željeni proizvod za kategoriju Procesori cene, ne morate da lutate od sajta do sajta za Intel Procesori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Intel Core i7-8700K procesor sa PRODAVCEM. EPonuda ne može da garantuje potpunu tačnost specifikacije i slika za Intel Core i7-8700K procesor. Pre kupovine, podatke za Intel procesor Core i7-8700K proverite na sajtu PROIZVOĐAČA.


Gradonačelnik Kasumović poručio da je Grad Zenica prijatelj osobama sa invaliditetom - zenicainfo.ba\nNaslovnica Aktuelno Gradonačelnik Kasumović poručio da je Grad Zenica prijatelj osobama sa invaliditetom\n“Položaj osoba sa invaliditetom u Bosni i Hercegovini, pa tako i u Zenici nije na zadovoljavajućem nivou. Svjedoci smo da se ove osobe, čak i u normalnim okolnostima sreću s velikim teškoćama. Počevši od obrazovnog sistema koji skoro pa nimalo nije prilagođen ovim osobama do zapošljavanja koje je jedan od najvećih problema osoba sa invaliditetom.\nGradska uprava Zenica na čelu sa mnom je u proteklom periodu realizovala više projekata, kojim smo nastojali poboljšati i olakšati kretanje osobama sa invaliditetom u Zenici. To su uglavnom projekti čiju su realizaciju zahtijevali ovlašteni predstavnici udruženja ovih osoba, a na osnovu prethodno iskazanih potreba. Pružili smo i finansijsku podršku za liječenje osoba sa invaliditetom. I ovim putem pozivam osobe sa invaliditetom, udruženja koja štite prava osoba sa invaliditetom da Gradskoj upravi Zenice dostave svoje prijedloge i prioritete za poboljšanje kvaliteta života osoba sa invaliditetom u Zenici. Vrata Gradske uprave su vam otvorena i kao gradonačelnik Zenice sam vam, zajedno sa svojim saradnicima na raspolaganju da ispunimo vaše potrebe“, rekao je gradonačelnik Kasumović.\nPrethodni članakEdin Višća igrač mjeseca novembra\nNaredni članakBiH dostigla demografsko dno, tokom 2019. nestao grad od 10.000 stanovnika


Iz DPS-a optužili Borovinić Bojović da laže: Ministarka u populističkom zanosu iznosi poželjne informacije – Borba\nIz DPS-a optužili Borovinić Bojović da laže: Ministarka u populističkom zanosu iznosi poželjne informacije\nIz DPS-a pozvali Borovinić Bojović da saopštava precizne i relevantne podatke o epidemiološkoj situaciji i vakcinaciji u našoj državi, što, kako ocjenjuju, “očigledno do sada nije radila”.\nČinjenica da su granice otvorene za sve putnike bez ikakve kontrole, potpuno obesmišljava mjeru PCR testiranje putnika koji dolaze iz Velike Britanije, ocijenili su danas u Demokratskoj partiji socijalista (DPS).\nNa današnjoj pres konferenciji Ministarstva zdravlja saopšteno je da crnogorski državljani i stranici iz Velike Britanije u Crnu Goru mogu ući samo sa negativnim testom ne starijim od 72 časa.\n“Mutirani virus se pojavio u regionu, kao i u drugim zemljama Evrope i pitanje je samo kada, a ne kako će ući u Crnu Goru – ukoliko već nije – posebno kada se ima u vidu da je naša Vlada, u vrijeme kad cio svijet štiti svoje građane, širom otvorila vrata putnicima, a posredno i koronavirusima”, navode iz DPS-a.\nIz te partije su poručili ministarki zdravlja Jeleni Borovinić Bojović da “ne zaobilazi istinu” i da ne saopštava, “u populističkom zanosu, poželjne informacije”, već tačne, precizne i relevantne podatke o epidemiološkoj situaciji u Crnoj Gori i vakcinaciji u našoj državi, što, kako ocjenjuju, “očigledno do sada nije radila”.\nIz DPS-a su kazali da današnji izostanak ministarke sa konferencije za medije tumače kao pokušaj da izbjegne brojna pitanja koja se tiču kompleksne epidemiološke situacije i neizvjesne vakcinacije.\n“Izjava sekretara Ministarstva zdravlja da tek danas vidi ‘svijetlo na kraju tunela’ po pitanju vakcina, u suprotnosti je sa onim što je ministarka samouvjereno najavila na posljednjem presu – da vakcine stižu krajem januara ili početkom februara. Sekretar je na taj način demantovao ministarku i nametnuo zaključak da je ministarkina izjava bila zapravo blef, a da je potpuno nepoznato jesmo li sa bilo kojim proizvođačem potpisali ugovor i da li će vakcine u dogledno vrijeme stići u Crnu Goru”, saopšteno je iz DPS-a.


Akcija "Kajak": Hapšenja krijumčara migranata i pretresi objekata | Trebinje Danas\nAkcija "Kajak": Hapšenja krijumčara migranata i pretresi objekata\n17.12.2019. u 18:43\nU zajedničkoj akciji tužilaštava BiH i Srbije protiv ilegalnih migracija provedena je međunarodna akcija "Kajak" i uhapšena jedna osoba, osumnjičena da je član grupe za organizovani kriminal koja se bavi nezakonitim krijumčarenjem i prebacivanjem migranata iz Srbije u BiH.\nPripadnici SIPA su u ovoj akciji na području Bratunca uhapsili jednu osobu, osumnjičenu da je učestvovala u nezakonitom krijumčarenju ilegalnih migranata iz Srbije u BiH, radi daljeg transporta prema zemljama EU.\nUhapšeni je osumnjičen za krivično djelo organizovanje grupe ili udruženja za krijumčarenje migranata.\nIstovremeno, u okviru ove akcije na području Srbije policija je uhapsila šest osumnjičenih, među kojima i organizatora grupe.\nPretreseni su stambeni i poslovni objekti koje koristi osumnjičeni iz BiH, te su izuzeti predmeti i dokazi koji će biti korišteni za dokumentovanje i procesuiranje krivičnog djela.\nAktivnosti tužilaštava, SIPA i MUP-a Srbije usmjerene su na otkrivanje i procesuiranje osoba osumnjičenih za krivična djela organizovanog kriminala, povezana s ilegalnim migracijama. Cilj im je razbijanje i procesuiranje grupa za organizovani kriminal koje djeluju na području Srbije i BiH, organiziovanih radi krijumčarenja većeg broja ilegalnih migranata, radi ostvarivanja nezakonite imovinske koristi.\nU okviru rada u ovoj međunarodnoj operaciji, podršku je pružio Policijski centar Jugoistočne Evrope-SELEC, te je ostvarena saradnja Tužilaštva BiH i SIPA-e sa OBA BiH, Službom za poslove sa strancima BiH i MUP-om Republike Srpske, navodi Tužilaštvo BiH.


SEEbiz.eu / ME / Banke / Ministarstvo finansija: Netačne tvrdnje da je situacija u Prvoj banci povećala javni dug\nPrva banka Crne Gore Prva banka javni dug Ministarstvo finansija Svjetska banka\nDatum objave: 06.06.2012. - 09:09:55\nPODGORICA - Potpisivanje ugovora o kreditnom aranžmanu sa Svjetskom bankom predstavlja jasnu podršku svim aktivnostima koje je Vlada Crne Gore preduzela u cilju stabilizacije bankarskog sektora. Povećanje stabilnosti Prve banke samo je jedan od preduslova za potpisivanje predmetnog aranžmana i netačne su tvrdnje da je situacija u banci dovela do povećanja javnog duga- saopšteno je iz Ministarstva finansija.\nVlada je u prethodnom periodu, kako navode u Resornom ministarstvu, imala jednak tretman prema svim bankama u Crnoj Gori, i u skladu sa definisanim politikama dugoročne saradnje sa Centralnom bankom, kao fiskalnim agentom države, pristupila je povlačenju depozita kod poslovnih banaka u Crnoj Gori. Sam proces povlačenja depozita kod poslovnih banaka, kako napomniju, biće završen do kraja juna ove godine.\n- Zaduživanje Crne Gore i rast javnog duga bili su uslovljeni saniranjem posljedica ekonomske krize i očuvanjem likvidnosti budžeta i crnogorske privrede, a što je za posljedicu imalo redovno funkcionisanje budžeta, izmirivanje obaveza, redovnu isplatu plata, penzija i drugih davanja i otplatu duga, kaže se u saopštenju.\nU ministarstvu navode da je podrška koju je Vlada pružila bankarskom sektoru bila opravdana i da nije opteretila poreske obveznike.\n- Poljuljana stabilnost bankarskog sektora koja je nastala zbog značajnog povećanja kreditne aktivnosti mogla je značajno da ugrozi dalji razvoj Crne Gore. Vlada je, implementacijom Zakona o zaštiti bankarskog sektora, pravovremeno reagovala i spriječila neželjene posljedice. Takođe Vlada je u potpunosti poštovala sve odluke Centralne Banke, kao nezavisnog regulatora i nastojala da obezbijedi sva potrebna sredstva za njihovu implementaciju.\nSvjetska Banka, kako je saopšteno, pružila je finansijsku podršku Crnoj Gori zaključenjem kreditnog aranžmana vrijednog 59,1 milion eura. Riječ je kreditnoj podršci Prvom programskom zajamu za razvojnu politiku finansijskog sektora (DPL I), koji je zaključen 2011. godine. Saradnja između Vlade Crne Gore i SB-a nastavljena je i po pitanju Drugog programskog zajma (DPL II), kojim je predviđeno zaključenje kreditnog aranžmana u visini do 100 miliona eura, od čega bi za 60 miliona garantovala Svjetska banka.\n- Navedena garancija bi omogućila zaključenje aranžmana po povoljnijim uslovima. Nastavak saradnje sa Svjetskom bankom predstavlja dokaz da su sprovedene adekvatne reforme i da je bankarski sektor u Crnoj Gori stabilan, stoji u saopštenju.\nU Resornom ministarstvu napominju da će i u narednom periodu biti preduzete sve mjere potrebne za dalje jačanje bankarskog i finansijskog sektora.


Wizz Air - Najbolja niskotarifna avio kompanija\nPočetna/BIZNIS/Wizz Air – Najbolja niskotarifna avio kompanija\nSana Life 27. novembra 2019.\tBIZNIS Ostavite komentar\n„Izuzetno nam je drago što smo osvojili ovu prestižnu nagradu sajta AirlineRatings. Ona još jednom potvrđuje Wizz Airovu posvećenost putnicima kroz stalna ulaganja u unapređenje iskustva putovanja, najniže moguće cene avio-karata i sve veću mrežu dostupnih mogućnosti putovanja. Nastavićemo da istražujemo nove horizonte i poslujemo odgovorno na osnovu svog ULCC poslovnog modela sa ciljem da imamo flotu od 300 izuzetno efikasnih modernih aviona. Našem prijatnom osoblju će biti drago da vam poželi dobrodošlicu u nekom od naših mladih i modernih aviona”- izjavio je Stiven Džons, izvršni potpredsednik i zamenik generalnog direktora Wizz Aira.\nOznakeavio kompanija Niš Srbija Wizz Air\nPrethodni Završni koncert „Umetnička muzika na jugu-Medveđa 2019″\nSledeći Voćne rakije sedmorice mladih Vlasotinčana


Naslovna » Izlasci » Festivali » 14. Beogradski festival igre\nNeko drugi 2. novembar 2016. Festivali Postavite komentar\nPublika će moći da vidi 15 kompanija iz deset zemalja sa više od 30 koreografskih postavki u Beogradu i Novom Sadu.\nFestivalu prethodi revija filmova Dani igre u Kinoteci, brojne radionice, prezentacije i izložbe, a biće upriličeno i gostovanje predstave „Brodski/Barišnjikov“ u režiji Alvisa Haramanisa i u izvođenju slavnog Mihaila Barišnjikova.\nZbog velikog interesovanja domaće i inostrane publike za programe ovog jedinstvenog festivala umetničke igre, Grad Beograd, u saradnji sa Turističkom organizacijom Beograda, organizuje po prvi put živi prenos jednog kulturnog događaja, odnosno predstave savremene umetničke igre na Trgu republike. Uključenje će biti realizovano u realnom vremenu, 24. marta od 20.0. Za kvalitetan prenos događaja koristiće se brza 4G mreža najnovije generacije, koja poseduje najveću pokrivenost u Srbiji. Pre početka predstave i za vreme pauze, o pripremi igrača za nastup i atmosferi među publikom, iz Sava centra će izveštavati voditelji ovog programa.\nBeograd je zahvaljujući ovoj manifestaciji, postao važno mesto u biografiji umetnika koji kreiraju trendove i ispisuju istoriju plesne scene, mesto gde se otkrivaju nove produkcije, i sa podjednakom pažnjom predstavljaju poznati i mladi autori. Aktuelnost programa određuje poziciju manifestacije na međunarodnoj mapi, dok visoki standardi i hrabro uvođenje novih plesnih formi, koreografskih rukopisa i estetike, istovremeno unapređuju očekivanja publike i diktiraju izazove kreiranja sadržaja.\nOtkrivajući umetničku igru kroz njene vrhunske domete, pridobijena je brojna publika. Tako je od osnivanja predstavljeno blizu 300 radova etabliranih i popularnih koreografa, a poslednjih godina svako izdanje prati više od 22.000 gledalaca. Od 2013. godine, Beogradski festival igre se održava pod visokim pokroviteljstvom Delegacije EU u Srbiji, Ministarstva kulture Republike Srbije i Svetske alijanske za umetničku igru pri UNESKO-u. (danubeogradu.rs)\nBeogradski festival igre 2017 – program\n20-25. januar 2017. @ NFI – Kreativna Evropa\nRadionica Patrika Rumpa / prevencija povreda kod profesionalnih igrača, rehabilitacija, i mogućnost da se produži karijera\n25-30. januar 2017.\nrevija novih i nagrađivanih dokumentarnih filmova o umetničkoj igri\n17-23. februar 2017. @ NFI – Delagacija EU u Srbiji; prezentacija\nMajstorski kurs Marka Ferinija – klasičan balet, učenici profesionalnih škola i mladi baletski igrači\n23, 24. i 25. april, 20.00 @ Pozorište na Terazijama\nNovi teatar i Barišnjikov produkcije\nBrodski / Barišnjikov, Alvis Hermanis\nVerovatno da ne postoji bolji uvod u festivalski program, od dolaska jednog od najslavnijih baletskih igrača svih vremena, Mihaila Barišnjikova. U centru Beograda, na Terazijama, zvezda kultnih filmova i serija po kojima je postao poznat najširoj publici, nastupiće tri večeri uzastopno.\nNastup slavnog baletskog igrača i glumca Mihaila Barišnjikova u Beogradu odložen je za 23, 24. i 25. april zbog nedavne povrede kolena.\nPo savetu lekara, Barišnjikov će moći da izvede predstavu „Brodski/Barišnjikov“, jer se radi o komadu koji ne zahteva veća fizička opterećenja kolena. Upravo taj naslov je trebalo da prethodi glavnom programu 14. Beogradskog festivala igre, i to 11, 12. i 13. marta u Pozorištu na Terazijama. Blagajna Pozorišta na Terazijama će od 18. januara omogućiti zamenu kupljenih ulaznica za nastup Barišnjikova, za koji inače vlada ogromno interesovanje. Blagajna će vratiti novac onima koji nisu u mogućnosti da prisustvuju događaju u aprilu, a zamena ulaznica za nove termine ili povraćaj sredstava, biće mogući sve do 18. marta.\nPredstava „Brodski/Barišnjikov“ rađena je za jednog čoveka, a zasnovana je na poemama nobelovca Josifa Brodskog. Emotivno putovanje u dubine složenih pesničkih kompozicija, režirao je čuveni litvanski reditelj Alvis Hermanis. Sličnosti u životnim biografijama Brodskog i Barišnjikova, pre svega napuštanje nekadašnjeg SSSR-a i odlazak u Ameriku, bile su dodatna inspiracija reditelju za priču o pravima na ljudsku slobodu.\n24. mart, 20.00 @ Sava centar\n25. mart, 20.00 @ Srpsko narodno pozorište, NS\nBalet BC – Vankuver\nUsamljeni eho, Kristal Pajt\nDokaz, Šaron Ejal\n26. mart, 20.00 @ Sava centar (scena)\nŠkotski plesni teatar – Dandi\nJama, Damijen Žale\nU istoriji dugoj više od 30 godina, izuzetan Škotski plesni teatar prvi put gostuje u našem regionu, na 14. Beogradskom festivalu igre. Celovečernji komad „Jama” inspirisan je japanskim paganskim ritualima i posebno kreiran za ovu trupu od strane popularnog Damijena Žalea. Koreograf koji tokom poslednje decenije potpisuje neke od najcenjenijih produkcija svetske scene, uključujući i nagrađivane radove nastale u saradnji sa Akramom Kanom, Sidijem Larbijem Šerkauijem i Marinom Abramović, udružio je ovoga puta svoje ideje i energiju sa poznatim vizuelnim umetnikom Džimom Hodžisom, koji je osmislio scenografiju.\n27. mart, 20.00 @ Narodno pozorište\nBalet narodnog pozorišta, Beograd\n28. mart, 20.00 @ Beogradsko dramsko pozorište\nKompanija Joanisa Mandafunisa – Ženeva\nOsip Mandeljštam. Predstava, Joanis Mandafunis\n29. mart, 20.00 Sava centar\nIntrodans – Arnem\nTokom tekuće pozorišne sezone, holandska trupa Introdans puni 45 godina. Jubilej obeležava spektakularni program pod naslovom „TUTTI“, u kome učestvuju oba ansambla ove kompanije, izvodeći tri premijerna naslova međunarodno proslavljenih umetnika. Flamansko-marokanski koreograf, Sidi Larbi Šerkauji, Italijan Mauro Bigonceti i Grk Dimitris Papajoanu daju svoj lični, posve individualni pečat umetnosti savremene igre. U ovom nezaboravnom programu, oni prikazuju istovremeno spokojnu lepotu i vrtlog strastvene, sirove igre, u izvođenju tehnički superiornih igrača.\n30. mart, 20.00 @ Beogradsko dramsko pozorište\nKinetički kolektiv – Ferara\n10 minibaleta, Frančeska Penini\nTrupa „Kinetički kolektiv“ iz Ferare, pravo je osveženje u oblasti fizičkog teatra. U predstavi „10 minibaleta“, struje i oluje, ventilatori i dronovi, ptice i veliki žetei, postaju alegorije odnosa koreografije i igre, u istraživanju koje se odbija od repeticije do improvizacije, i od zapisa do izvodbe. Srž ovog traganja jeste sveska iz detinjstva Frančeske Penini, gde je ona zapisala desetak koreografija, izmišljenih, ali nikada predstavljenih.\n31. mart, 20.00 @ Atelje 212\nKompanija Helene Valdman – Berlin\nDobri pasoši, loši pasoši, Helena Valdman\nNova produkcija Helene Valdman i njene berlinske trupe, inspirisana je vezom između nacionalnih granica i žudnje za zatvorenim zajednicama. Komad „Dobri pasoši, loši pasoši“ postavljen je za trupu savremene igre i trupu novog cirkusa. Odvojene živim zidom, dve grupe žive sa dve strane linije. U suprotnosti sa protokom informacija, robe i novca, ljudima bez dobrog pasoša nije dozvoljen prelazak na drugu stranu, dok postoje pasoši koji uživaju dobru reputaciju i nosiocima garantuju slobodu kretanja. Na raskrsnici između pozorišta, igre i socioloških istraživanja, Valdmanova se bavi pojmom graničnog iskustva, koje nikada nije pozitivno.\n1. april, 20.00 @ Opera i teatar Madlenianum\nKompanija Tera Sarinena – Helsinki\nPreobraženo, Tero Sarinen\nApsolutna zvezda finske savremene plesne scene, Tero Sarinen je kreirao komad „Preobraženo“ na originalnu muziku poznatog kompozitora Ese-Peke Salonena, isključivo za muške igrače. Osim kinetičkog kvaliteta, muzika ga je inspirisala svojom neverovatnom elastičnošću koja vodi od brutalno agresivnog – u nežno. Upravo su note obezbedile provokativnu i multidimenzionalnu iskru koja otpočinje bavljenje brojnim emocijama i virtuoznošću čoveka koji igra. Neustrašivi pred ekstremima osećajnosti i heroizma, i svim onim što se nalazi između, osam igrača teže beskonačnosti izražajne moći ljudskog tela. Po rečima kritičara, ovaj komad je „pravi trijumf muškog umetničkog izraza“.\n2. april, 21.00 i 3. april, 20.00 @ Pozorište na Terazijama\n4. april, 20.00 @ Srpsko narodno pozorište, mala scena; NS\nBalet Hispaniko – Njujork\nSahranite me uspravno, Ramon Olje\nPrvo gostovanje njujorške trupe Balet Hispaniko, koja neguje novi izraz američke savremene igre, donosi premijerne i kultne komade tri koreografa. Anabel Lopez Očoa, Ramon Olje i Pedro Ruiz osmislili su i kreirali neponovljivo veče u kome se može otkriti strast flamenka, doživeti jedinstvena filozofija romskog naroda, i uroniti u neopisivu atmosferu noćnih klubova Havane, 60ih godina prošlog veka. Vašington Post navodi da su igrači ove trupe „tehnički najpotkovaniji i najmuzikalniji igrači koje ćete pronaći u sferi savremene igre, i jednostavno – prelepi za gledanje!“.\n4. april, 20.00 @ Narodno pozorište\nBalet Hrvatskog narodnog kazališta – Zagreb\nTamni pejzaži, Marjana Krajač\nGostovanje Baleta Hrvatskog narodnog kazališta u Beogradu, posle dugog vremena, svakako će biti dobra prilika da pogledamo novu produkciju trupe koja obeležava 140 godina svog postojanja. Dve hrvatske koreografkinje, Maša Kolar i Marjana Krajač, donose jedno senzacionalno viđenje Ravelovog „Bolera“ i poemu o nepoznatom, „tamnom pejzažu“.\n5. april, 20.00 @ Beogradsko dramsko pozorište\nDance On ansambl – Berlin\n7. dijaloga, Mateo Farđon\nDuet bez naslova, Vilijam Forsajt\n7. april, 20.00 @ Sava centar\nKid Pivot – Vankuver\nBetroffenheit, Kristal Pajt\n„Betroffenheit“ je nešto poput živog filma u izvođenju vankuverske trupe Kidd Pivot, koja je pre par godina ostavila bez daha beogradsku publiku. Ujedno, možda i jedna od najneverovatnijih pozorišnih postavki koje se trenutno igraju u svetu! Trauma, stanje šoka i zbunjenosti preplavi ljude u susret katastrofi. To je vanvremenski, granični prostor, kome se iznova vraćamo, u borbi da steknemo i održimo razmak, i gde reakcija na užas traje dugo nakon što se sve umirilo. Krizni štab održava hitnu situaciju živom i prisutnom, dok istovremeno mirni glas poziva da se suočimo sa prošlošću… Stalno ometanje, u vidu „šou programa“, zapravo nudi zadovoljstvo za kojim toliko žudimo. „Kristal Pajt je autor filmskih slika retke posebnosti“ (The Australian)\n8. april, 21.00 i 9. april, 20.00 @ Pozorište na Terazijama\nKompanija Kafig – Kretej i Val de Marn\nPiksel, Murad Merzuki\nOvacije koje su pre nekoliko godina ispratile hip hop igrača, boksera i koreografa Murada Merzukija iz Beograda, najbolja su najava za trupu Kafig. Ovoga puta oni donose komad „Piksel“, u kome igrači nastupaju u prostoru sačinjenom od iluzija na 3D dekoru. Energična muzika otkriva telesnu poeziju usred sintetičkog pejzaša nastalog od digitalnih projekcija. Svaki umetnik je razigrano uronjen u nepoznati prostor, podeljene svesti, oslanjajući se na hip-hop virtuoznost, kombinujući poeziju i snove, kako bi se stvorila predstava na raskršću mnogih umetnosti i savremene tehnike. „Zapanjujuće zadovoljstvo! Neka vrsta kidnapovanja emocija, sa jedinim mogućim ishodom: prepuštanjem!“ (Le Monde)\n10. april, 17.00 i 20.00 @ Atelje 212\nKompanija Akrama Kana – London\nChotto Desh, Akram Kan\nRad britanskog umetnika Akrama Kana, dobro je poznat publici Beogradskog festivala igre. „Chotto Desh“, što u prevodu znači „mala domovina“, je komad koji se oslanja na Kanov jedinstveni kvalitet pripovedanja o raskršću svetova, kreiran kao ubedljiva priča o snovima i uspomenama mladog čoveka na putu od Bangladeša do Britanije. Koristeći posebnu mešavinu igre, teksta, slika i zvuka, ovaj komad slavi otpornost ljudskog duha u modernom svetu, obećavajući magično, očaravajuće i dirljivo pozorišno iskustvo za celu familiju.\n11. april, 21.00 @ Jugoslovensko dramsko pozorište\nL-E-V – Tel Aviv\nOKP ljubav, Šaron Ejal\nTagoviatelje 212 balet belgrade dance festival beograd beogradski festival igre festivali igra izlasci jdp ples pozorište na terazijama sava centar\nPrethodni Mundobasket 2023. u Srbiji?!\nSledeći Nova godina 2017: Brkovi u Depou


Pobeda Nove demokratije u Grčkoj • RTK\nPremijer i lider vladajuće Sirize Aleksis Cipras pozvao je predsednika opozicione Nove demokratije Kirjakosa Micotakisa i čestitao mu na pobedi, rekao je zvaničnik Sirize. Micotakis će sutra položiti zakletvu kao novi premijer Grčke, rekao je izvor iz Nove demokratije.\nAleksis Cipras je pozvao Kirjakosa Micotakisa i čestitao mu na pobedi na vanrednim parlamentarnim izborima.\nMicotakis će sutra položiti zakletvu kao novi premijer Grčke, a potom će se obaviti primopredaja dužnosti, rekao je izvor iz Nove demokratije za agenciju ANA.\nPrema izlaznim anketama, Nova demokratija osvojiće apsolutnu većinu u parlamentu, odnosno između 155 i 167 mesta u parlamentu koji ima 300 poslanika, prenosi Rojters.\nVisoki funkcioner vladajuće Sirize Panos Skurletis izjavio je da su izlazne ankete pokazale da je Nova demokratija odnela "čistu pobedu".\nFunkcionerka Nove demokratije Ana Mišel Asimakopulu poručila je da je Grčka poslala signal Evropi da je vreme da populizam ostavi iza sebe.\nAleksis Cipras je raspisao izbore tri meseca ranije, pošto je njegova levičarska stranka Siriza na majskim izborima za Evropski parlament pretrpela poraz od konzervativne Nove demokratije.\nMicotakis, iako je i sam potomak jedne od glavnih grčkih političkih dinastija, nastojao je da se u kampanji okrene radnicima, promovišući pritom i bolje poslovno okruženje, smanjenje poreza i modernizaciju grčkog birokratskog sistema.\nNova sednica grčkog parlamenta nakon izbora biće održana 17. jula, kada će novi poslanici položiti zakletvu.\nNakon polaganja zakletve, poslanici će formirati predsednički odbor koji će izabrati novog predsednika, potpredsednike i druge zvaničnike.\nVanredni izbori se održavaju u trenutku kada Grčka s mukom nastoji da se izvuče iz decenijske finansijske krize, koja je vrednost grčke privrede smanjila za četvrtinu i uticala na skok nezaposlenosti i siromaštva.\nBarselona: Sukobi demonstranata sa policijom u centru grada\nProtesti u Libani: Dvoje poginulo, desetine povređene\nBritanski parlament u subotu glasa o novom sporazumu


Naslovna Košarka ABA Rekonstrukcija Cedevite: Šta čeka novu upravu, a šta Slavena Rimca?\nCedevita otvara novo poglavlje. Očajni rezultati skupocenog tima na početku nove sezone uzrokovali su promene u klubu „od glave do pete“, od predsednika do trenera. Međutim, da li će to Cedevitu učiniti konkurentnijom na parketu?\nZagrepčani su imenovali Emila Tedeskog za novog vlasnika i predsednika kluba umesto Mladena Vebera, dok je Veljko Mršić preuzeo funkciju generalnog menadžera od Mateja Mamića.\nNovi čelnici su odmah krenuli u renoviranje ekipe, pa je na čelu stručnog štaba španskog trenera Sita Alonsa zamenio Slaven Rimac, čovek koji je predvodio Cibonu do titule regionalnog šampiona 2014. godine uz maestralne partije Darija Šarića i uprkos ogromnim finansijskim problemima zbog kojih su u toj sezoni ostali bez tri ključna igrača.\nPored toga, najavljene su i određene promene u rosteru, a ekipu će najverovatnije napustiti Džoš Medžet, Eldžin Kuk i Pablo Agilar, kao i Brazilci Vitor Benite i Augusto Lima. Takođe, Cedevitu više neće predstavljati dva tima, jedan u hrvatskom prvenstvu i jedan u ABA ligi i Evrokupu, pošto će Rimac izvršiti selekciju igrača na koje bi trebalo da računa u svim takmičenjima.\nCedevita je uložila ogroman novac kako bi angažovala veliki broj kvalitetnih inostranih pojedinaca, ali na tome je i ostala – skup pojedinaca koji jednostavno ne ume da igra timsku košarku, kao ni trenera koji ne zna kako da ih „poveže“ i tako formira pobednički mentalitet.\nTo je moglo da se vidi čak i pre zvaničnog početka sezone, odnosno, na Superkupu ABA lige kada ih je Crvena zvezda u finalu „počistila“ već u prvom delu meča, da bi zatim doživeli dva uzastopna poraza, najpre od Partizana u Zagrebu, a potom i od Limoža u Evrokupu.\nČetiri puta su igrali finale plej-ofa ABA lige u poslednjih sedam godina, ali nijednom nisu uzeli titulu, uprkos tome što se uoči praktično svake sezone vode kao „najveći favoriti“ za osvajanje pehara, gledajući isključivo njihove poteze na tržištu.\nSve navedeno govori da će Slavenu Rimcu biti veoma teško da sagradi odgovarajuću kulturu koja bi iz korena promenila način na koji stvari trenutno funkcionišu u Cedeviti. Rimac ima prednost u tome što je prethodnih godinu dana radio u Domu sportova kao trener B tima koji je igrao u hrvatskoj ligi i nema sumnje da već sada zna na čemu bi prvo trebalo da se radi.\nS druge strane, Rimac jeste „režirao“ neverovatan podvig sa Cibonom pre četiri godine kada su upravo Cedeviti znatno oslabljeni održali čas košarke u finalu, iako su ligaški deo takmičenja završili na četvrtoj poziciji, ali sada ga očekuje najveći izazov u karijeri s obzirom da će kao trener debitovati u Evrokupu.\nPre toga, 43-godišnjeg stručnjaka očekuje važniji posao, a on se tiče „redukovanja“ aktuelnog rostera s obzirom da se očekuju tri nova pojačanja među kojima bi trebalo da bude i nekadašnji šampion Hrvatske sa Cedevitom, Džejkob Pulen.\nOno što je još važnije, nova uprava bi morala da zaustavi „bacanje novca u vetar“, kako tvrdi legendarni Mirko Novosel u intervjuu za hrvatski Sport klub, kao i da shvati da se „od blata do zlata“ ne dolazi preko noći, već postepenim ulaganjem u mlade igrače.\nPrethodni tekstKako je evoluirala odbrana Denvera i kakvu ulogu u tome ima Nikola Jokić?\nSledeći tekstIz tabora Liverpula o Zvezdi: Mane o Borjanu i Delijama, Šaćiri opet o Beogradu


Kurc: Želimo da Srbija što pre uđe u EU - ebart\nKurc: Želimo da Srbija što pre uđe u EU\n14. Februar 2014. godine\nMinistar spoljnih poslova Austrije Sebastijan Kurc izjavio je da je njegova zemlja uvek davala podršku Srbiji i da želi da ona što pre uđe u Evropsku uniju (EU).\n"Perspektiva pristupanja Uniji uvek je bila podsticaj za reforme koje treba da se izvrše u zemljama kandidatima za članstvo", rekao je Kurc za Večernje novosti i dodao da će Austrija nastaviti da podržava Srbiju na putu ka punopravnom članstvu u evropskoj porodici.\n- Želimo da Srbija to pre uđe u EU. Perspektiva pristupanja Uniji uvek je bila podsticaj za reforme koje treba da se izvre u zemljama kandidatima za članstvo - rekao je Kurc za današnje "Novosti".\nGovoreći o simbolici koja proističe iz činjenice da je Srbija počela pregovore sa Evropskom unijom na godišnjicu Prvog svetskog rata, Kurc je rekao da je zaista simbolično što se to sve poklopilo sa stogodišnjicom početka tog velikog sukoba.\n"Zaista je simbolično to što se sve poklopilo sa stogodišnjicom početka Prvog svetskog rata. Ali, imamo jaku naklonost prema Srbiji, ne samo zbog naše istorije, već i zbog međusobne ekonomske saradnje i, takođe, zbog naših građana. Mnogo ljudi iz Srbije živi u Austriji, a takođe i dosta Austrijanaca posluje sa Srbijom", rekao je on.\nPovodom predviđanja da bi stogodišnjica završetka Prvog svetskog rata mogla da se poklopi sa okončanjem pristupnih pregovora Srbije Kurc je izrazio nadu da će Srbija biti deo EU to je pre moguće.


Rast industrijske proizvodnje i spoljnotrgovinske razmene - Biznis i Finansije\nHome\tVestiBiznis & Finansije\tRast industrijske proizvodnje i spoljnotrgovinske razmene\nRast industrijske proizvodnje i spoljnotrgovinske razmene\nIndustrijska proizvodnja u Srbiji u aprilu ove godine veća je za 1,9 odsto nego u istom mesecu prošle godine, objavio je danas Republički zavod za statistiku. U poredjenju sa martom ove godine rast je iznosio 0,6 odsto, dok je u preradjivačkoj industriji pad bio 1,2 odsto.\nIndustrijska proizvodnja u aprilu ove godine manja je za 2,3 odsto od proseka u 2013.\nZa prva četiri meseca ove godine industrijska proizvodnja je za 2,1 odsto veća nego u istom periodu 2013.\nU aprilu je u sektoru snabdevanje električnom energijom, gasom, parom i klimatizacija, rast industrijske proizvodnje bio 13,8 odsto u poredjenju sa istim mesecom prošle godine, dok je u preradjivačkoj industriji pad bio 0,4 odsto, a u rudarstvu 3,2 odsto.\nObim industrijske proizvodnje u aprilu ove godine porastao je u 14 oblasti čiji je udeo 65 odsto u ukupnoj industrijskoj proizvodnji.\nUkupna spoljnotrgovinska robna razmena Srbije za prva četiri meseca ove godine iznosila je 8,5 milijardi evra, što je za 5,8 odsto više nego u istom periodu prošle godine. Izvezeno je robe u vrednosti 3,6 milijardi evra, 14,4 odsto više nego prethodne godne, dok je uvoz bio 4,9 milijardi evra, što je smanjenje od 0,3 odsto.\nSpoljnotrgovinski deficit od 1,3 milijarde evra je za 26,1 odsto manji nego u prva četiri meseca prošle godine. Pokrivenost uvoza izvozom bila je 74,2 odsto, a prošle godine u istom periodu 65 odsto.\nNajveće učešće u izvozu imaju proizvodjači iz Šumadije i zapadne Srbije (32,8 odsto), zatim iz Vojvodine (32,7) i Beograda (20 odsto). U uvozu je najveći udeo firmi iz Beograda (42 odsto), Vojovodine (29,9 odsto), Šumadije i zapadne Srbije (19,4 odsto).\nGlavni spoljnotrgovinski partneri u izvozu roba iz Srbije su Italija, Nemačka, Bosna i Hercegovina, Ruska Federacija i Rumunija, a u uvozu Nemačka, Italija, Ruska Federacija, Kina i Madjarska.\nPromet robe u trgovini na malo u aprilu ove godine je za 5,4 odsto veći nego u martu, mereno stalnim cenama (bez inflacije), a u tekućim cenama je veći za 5,8 odsto.\nU poredjenju sa istim mesecom prošle godine, promet u radnjama je nepromenjen u stalnim cenama, a u tekućim cenama je veći za 1,5 odsto.\nU prva četiri meseca ove godine promet je u stalnim cenama veći za 1,9 odsto nego u istom periodu prošle godine, a u tekućim cenama je povećan za 3,7 odsto.


20-11-2019 17:51 Srbija Politika\nLider Nove stranke Zoran Živković pozvao je danas predsednika Srbije Aleksandra Vučića da, ako je hronično bolestan, kao što tvrdi, odmah podnese ostavku i "posveti se svom lečenju i zdravlju".\nŽivković je, na konferenciji za novinare u Skupštini Srbije, konstatovao da je na delu "titoizacija Vučića", pa se tako objavljuju i njegove fotografije sa psom.\nGovoreći o predlogu budžeta za sledeću godinu, Živković je ukazao da je veliki deo sredstava predviđen za "crnu zonu, u sivu, prljavu i mračnu stavku" koja se zove "usluge po ugovoru", za šta ide 57 milijardi dinara, osam više nego u ovoj.\nŽivković je pohvalio što u predlogu budžeta nema stavke izgradnje gondole na Kalemegdanu i dodao da se nada da je "gram pameti pao ipak na neku glavu iz Srpske napredne stranke", pa je shvatio da je to kriminalna radnja.\nPročitajte OVDE da li je u Srbiji na pomolu nova špijunska afera.


Avaricon® Hemor vlažne maramice 20 komada pakovanje - Markfarm apoteka\nZahvaljujući mekoj teksturi i posebno razvijenoj formuli Avaricon® hemor vlažne maramice pružaju osećaj čistoće i svežine tokom celog dana. Ekstrakt kamilice, bisabolol i hidratantna emulzija neguju osetljivu kožu analne regije i štite je od isušivanja. Ekstrakt hamamelisa ima umirujuće ...\nZahvaljujući mekoj teksturi i posebno razvijenoj formuli Avaricon® hemor vlažne maramice pružaju osećaj čistoće i svežine tokom celog dana. Ekstrakt kamilice, bisabolol i hidratantna emulzija neguju osetljivu kožu analne regije i štite je od isušivanja. Ekstrakt hamamelisa ima umirujuće dejstvo na kožu. Preporučuju se za upotrebu u svim situacijama kada je vašoj koži, posebno analne regije, potrebna dodatna higijena.\nMaramice koristiti umesto toalet papira, nakon defekacije, ili po potrebi.\nDeionized Water, Olive Oil PEG-7 Esters, Ceteareth-12 ,Cetearyl Alcohol,Witch Hazel Extract, Propylene Glycol, Cetrimonium Chloride, Cocamidopropyl Betaine, Polysorbate-20, Cetearyl Isononanoate, Ceteareth-20, Glyceryl Stearate, Glycerin, Cetyl Palmitate, Panthenol, Chamomilla Recutita Extract, Methylparaben,2-Bromo-2-Nitropropane-1,3-Diol, Phenoxyethanol, Propylparaben, Citric Acid, Disodim EDTA, Aloe Barbandesis Leaf Juice, Bisabolol, Hamamelis Virginiana Extract, Pafrum, Coumarin.\nPreporučuju se za: higijenu i olakšanje tegoba osetljive i iritirane kože i sluznice analne regije, za tegobe izazvane hemoroidima - bol, otok, svrab, krvarenje, analne fisure ...\nNakon upotrebe proizvod se može baciti u WC šolju.\nMaramice se mogu primenjivati sve dok traju simptomi ali I nakon toga.\nTrenutna cena: 190,00 RSD\nRedovna cena: 255,00 RSD\nRedovna cena: 2.083,50 RSD Trenutna cena:1.600,00 RSD\nRedovna cena: 1.020,00 RSD Trenutna cena:800,00 RSD\nRedovna cena: 1.035,00 RSD Trenutna cena:680,00 RSD\nRedovna cena: 720,00 RSD Trenutna cena:490,00 RSD\nRedovna cena: 598,76 RSD Trenutna cena:400,00 RSD


Vidljiv napredak u realizaciji aktivnosti na izgradnji dionica Prve transverzale | Kanton Sarajevo - Ministarstvo pravde i uprave\nVidljiv napredak u realizaciji aktivnosti na izgradnji dionica Prve transverzale\nDirekcija za puteve Kantona Sarajevo je prošle sedmice raspisala javni poziv za izbor izvođača radova za izgradnju prve dionice Prve transverzale, u dužini od oko 800 metara, od Kranjčevićeve ulice do ulice Braće Begić. Rok za izbor izvođača je 45 dana i 15 dana je rok za eventualnu žalbu, dok je procijenjena vrijednost njene izgradnje 21,9 miliona KM. Ovo je istaknuto na današnjem sastanku Operativnog tima za izgradnju ove izuzetno značajne saobraćajnice, a što je u skladu sa zaključcima koji su usvojeni prije sedam dana.\nNaglašeno je i kako je Vlada Kantona Sarajevo na svojoj sjednici održanoj protekle sedmice usvojila nekoliko ugovora o kupoprodaji ili zamjeni nekretnina i za koje očekuje podršku zastupnika u Skupštini KS 16. juna 2020. godine, čime se stvaraju pretpostavke za realizaciju početka izgradnje i tunela „Kobilja Glava“, a radi se o projektu dionice vrijedne oko 30 milona EUR-a, istaknuto je.\nNa sastanku je najavljeno intenziviranje neophodnih aktivnosti na uklanjaju objekata na Prvoj transverzali, konkretno na njenoj dionici od Kranjčevićeve ulice do ulice Braće Begić, poštujući sve zakonske procedure.\nU skladu s tim, Operativni tim će do narednog sastanka pregledati pojedinačne slučajeve objekata na ovom dijelu trase i do naredne sedmice, kada će se održati novi sastanak, isplanirati njihovo uklanjanje.\nTakođer je zaključeno da će do tada biti ažurirane informacije o imovinsko-pravnim pitanjima i eksproprijaciji na ovoj dionici.\nPremijer Kantona Sarajevo Mario Nenadić je još jednom potcrtao kako se mora ubrzati dinamika radova, jer ova saobraćajnica proglašena javnim interesom za KS i njene građane.\nTo omogućava korištenje određenih pravnih mehanizama da se procedure ubrzaju, pa tako i prioritetno sudsko rješavanje eventualnih sporova.\nNačelnik Općine Novo Sarajevo Nedžad Koldžo je najavio kako će do kraja ovog mjeseca sva pravna pitanja na području ove općine biti riješena, te istakao kako će se tada bez problema moći krenuti s gradnjom dionice ove saobraćajnice koja prolazi i kroz ovu općinu.\nPredstavnici Općine Centar Sarajevo informirali su članove Operativnog tima o poduzetim mjerama općinske inspekcije na uklanjanju bespravnih objekata na ovom dijelu Prve transverzale uz najavu da će se u najkraćem periodu izdati rješenja za sve bespravno izgrađene objekte.\nZaključeno je da se do sljedećeg sastanka trebaju u saradnji Grada i općina Centar i Novo Sarajevo, riješiti i pitanja nadležnosti za uklanjanje objekata izgrađenih na liniji između dvije općine.\nPremijer Nenadić zahvalio je predstavnicima nadležnih institucija na aktivnom doprinosu na unapređenju stanja gradnje Prve transverzale uz očekivanja da će se ti napori još intenzivirati, kako bi se u što kraćem roku ubrzala gradnja ove, ali i drugih važnih saobraćajnica u Kantonu Sarajevo.


Subota , 2021-04-10 | 21:19:40\nKošarkaši Denvera pobedili su prošle noći na svom terenu ekipu San Antonija sa 121:119 i tako upisali osmi uzastopni trijumf u NBA ligi.\nDenver je do pobede vodio srpski centar Nikola Jokić koji je upisao 54. tripl-dabl u karijeri. On je utakmicu završio sa 26 poena, 14 asistencija i 13 skokova.\nNajbolje su ga pratili Majkl Porter sa 22 i Monte Moris sa 21 poenom, dok su u redovima San Antonija najbolji bili Derik Vajt sa 25 poena i Demar Derozan sa 24 poena i 12 asistencija.\nKošarkaši Atlante su na svom terenu bili bolji od Čikaga sa 120:108, u meču koji su obeleželi Tre Jang i Zek Lavin. Jang je za pobednički tim postigao 42 poena, dok Čikagu nije pomogao ni rekord karijere Lavina koji je ubacio 50 poena.\nSrpski košarkaš Bogdan Bogdanović je pobedi Atlante doprineo sa deset poena, četiri skoka i dve asistencije. Na drugoj strani, dobru partiju pružio je i Nikola Vučević koji je uz 25 poena upisao i deset skokova.\nKošarkaši Bostona pobedili su posle produžetka Minesotu sa 145:136 zahvaljujući sjajnoj partiji Džejsona Tejtuma koji je postigao rekordna 53 poena. Najbolje su ga pratili Džejlen Braun sa 26 i Markus Smart sa 24 poena, dok je u redovima Minesote najefikasniji bio Karl Entoni Tauns sa 30 poena i 12 skokova.\nLos Andjeles Klipersi su upisali četvrtu pobedu u nizu pošto su bili bolji od Hjustona sa 126:109 uz 31 poen Kavaja Lenarda i 26 Redžija Džeksona, Šarlot je pobedio Milvoki sa 127:119, dok je Vašington pobedio Golden stejt sa 110:107.\nNjujork je posle produžetka slavio protiv Memfisa sa 133:129, Indijana je bila bolja od Orlanda sa 111:106, dok je Nju Orleans pobedio Filadelfiju sa 101:94.


UNDP i Burch održali online konferenciju o poslovima budućnosti - International Burch University\nMedia post V002 e1602253720116\nInternacionalni Burch Univerzitet organizovao je završni događaj u okviru SDG Business Week, sedmice koja je posvećena ciljevima održivog razvoja i privatnom sektoru, a koju implementiraju UNDP BiH i ambasada Švedske, Sarajevo. Online konferencija pod nazivom: “Uloga poduzetničkih univerziteta u kreiranju nove generacije poduzetnika”, okupila je stručnjake, lidere različitih sektora, uspješne poduzetnike, ali i buduće nade razvoja Bosne i Hercegovine.\nNakon obraćanja predstavnice UNDP, Marine Dimove, prisutnima se obratio i predsjednik upravnog odbora Burch univerziteta Timothy S. Fisher, osvrčući se na važnost i ulogu poduzetničkih univerziteta što je ujedno i vizija Internacionalnog Burch univerziteta koji pripada Stirling Education grupaciji. Rektor Internacionalnog Burch univerziteta Prof. Dr. Mersid Poturak, poželio je dobrodošlicu predavačima i studentima koji su pokretači budućih promjena. Centralni događaj konferencije zvanično je započeo nakon što je Prof. Dr. Nedim Čelebić predstavio glavne predavače koji, iako dolaze iz različitih industrija, podjednako vole i doprinose ovoj zemlji kroz zadivljujući ostvareni uspjeh. Branimir Muidža, generalni direktor Heidelberg Cement, obratio se studentima dijeleći svoje iskustvo a posebno ističući važnost kvalitetne edukacije i obrazovanja. Ethem Numić, direktor direkcije za razvoj i upravljanje brendovima AS holding grupacije, govorio je o inovacijama, podijelio pozitivna iskustva rada sa mladim ljudima i naglasio važnost strpljenja kroz cijelokupan proces razvoja proizvoda. Faris Začina, suvlasnik softverske kompanije Ministry of Programming, govorio je, iz vlastitog iskustva, o podizanju kompanije koja posluje globalno iz Bosne i Hercegovine. Panelu su se potom priključili pobjednici online Start Me Up izazova, Nedim Karavdić i Ejub Šabić koji su govorili o razvoju vlastitih ideja i trenutnom stadiju u kojem se nalaze u procesu realizacije . Konferencija se završila kratkom sesijom pitanja za učesnike panela.\n“Hvala Internationalnom Burch univerzitetu na povjerenju. Zaista je izvanredno to što radite, a svaki pionirski poduhvat traži puno truda ali se na kraju uvijek isplati. Nejverovatna je energija i potencijal koji imaju studenti. Kroz ovakav kvalitetan pristup imaju puno bolje šanse pronaći svoj put da se sve to afirmiše na pravi način. ”,\n,kazao je Branimir Muidža.\n“Poduzetnički univerziteti stvaraju poduzetnike koji započinju i razvijaju svoje biznis ideje, pored toga ljude koji će i unutar organizacija u kojima rade biti poduzetnici. Uloga poduzetničkih univerziteta je da kreiraju ljude koji znaju kritički razmišljati, koji imaju ideje, koji započinju vlastite inicijative, mlade ljude koji mijenjaju okruženje u kojem se nalaze na bolje.”\n,zaključuje Prof. Dr. Čelebić, organizator i moderator konferencije.


Suđenje Radeljašu i drugima nastavljeno ulaganjem materijalnih dokaza optužbe @ StartBiH.ba\nSuđenje Radeljašu i drugima nastavljeno ulaganjem materijalnih dokaza optužbe\nSARAJEVO, 13. april 2018\nPredočavanjem i ulaganjem materijalnih dokaza optužbe, danas je u Kantonalnom sudu Sarajevo (KSS) nastavljeno suđenje Esedu Radeljašu, Jasmini Horo, Nedžadu Kapetanoviću, Jusufu Čauševiću i Damiru Hadžiću, koji se terete za zloupotrebe u sarajevskoj općini Novi Grad.\nZastupnik optužbe u tom predmetu, tužitelj Senad Osmić predočio je brojne materijalne dokaze, uključujući dokaze o kretanju u službi optuženih, te dokumenta/pismena - rješenja, odluke, sporazume, zaključke, naloge, zahtjeve, punomoći i druga akta općinskih službi i drugih nadležnih organa u vezi s inkriminacijama sadržanim u optužnici.\nVišesatno predočavanje prikupljenih materijalnih dokaza, izvršeno je hronološkim slijedom, odnosno u skladu s dinamikom procedura i dešavanja, opisanih u činjeničnom supstratu optužnog akta.\nBudući da optužba raspolaže enormnim brojem materijalnih dokaza (830 materijalnih i oko 200 potrepljujućih dokaza), njihovo predočavanje i ulaganje bit će nastavljeno i na narednom ročištu.\nBranitelji drugo i trećeoptuženog, advokati Sadik Hota i Sabina Hota-Ćatović prigovorili su višekratno na način prezentiranja dokaza, navodeći da se zastupnik optužbe upušta u tumačenje dokaza, te insistitrajući na njihovom čitanju.\nInače, akteri tog slučaja (akcija 'Blok') terete se da su Esedu Radeljašu omogućili da od općine Novi Grad dobije zemljište na trajno korištenje za oko 50.000 KM, te da ga vrati Općini za više od milion KM, tačnije za 1.033.500 KM.\nPrema optužnici, Radeljaš je spornu parcelu dobio na trajno korištenje, uz obrazloženje da namjerava graditi stambeno-poslovni kompleks. Kako u roku od godinu dana nije započeo gradnju, Općinsko vijeće je donijelo odluku o oduzimanju zemljišta, nakon čega je provedena procedura isplate naknade Radeljašu zbog 'eksproprijacije'.\nOptužnica Radeljaša, nekadašnjeg vijećnika, skupštinskog zastupnika i ministra, te osnivača Stranke za bolje Goražde tereti za krivična djela - ovjeravanje neistinitog sadržaja, podstrekavanje na zloupotrebu položaja, pranje novca i davanje dara ili drugih oblika koristi.\nTaj predmet, u kojem se tereti za zloupotrebu položaja i pranje novca, u međuvremenu je spojen s predmetom koji je protiv Radeljaša i drugih pokrenut radi spomenutih "sumnjivih poslova" u općini Novi Grad.\nNastavak suđenja Radeljašu i drugima zakazan je za 19. april.\nU prometnoj u Tomislavgradu Golf završio na krovu


POVRATAK: Reprezentativac sa šireg Đorđevićevog spiska potpisao ugovor sa Zvezdom! - Jadranska liga, Košarka, Vesti\nHotSport»Jadranska liga, Košarka, Vesti»POVRATAK: Reprezentativac sa šireg Đorđevićevog spiska potpisao ugovor sa Zvezdom!\nPOVRATAK: Reprezentativac sa šireg Đorđevićevog spiska potpisao ugovor sa Zvezdom!\nStefan Smuđa| 2019-08-28T17:10:13+01:00\t28. avg 2019. 17:12|0 komentara|HotSport\nKK Crvena zvezda potpisao je novi ugovor sa reprezentativcem Srbije, centrom Nikolom Jovanovićem.\nNikola Jovanović, rođen je 6. januara 1994.godine, a još kao mlađi junior (2012.godine) otisnuo se u SAD gde je prvo nastupao za srednju školu u Džeksonvilu na Floridi, a zatim je usledila selidba na čuveni koledž “USC” gde je tokom trogodišnje karijere postao standardni prvotimac i tek jedan od 36 igrača u istoriji tog koledža koji je ubacio više od 1000 poena.\nU klub se vratio 2017.godine i bio deo tima koji je osvojio titulu prvaka Srbije i nastupao u Evroligi, a prethodnu sezonu proveo je u italijanskom “Trentu” gde je u Evrokupu za 16 minuta ubacivao devet poena uz tri skoka po meču, dok je u italijanskom šampionatu igrao čak 34 utakmice I imao prosek od šest poena i četiri skoka po meču za 11 minuta u igri.\nTAGOVI: Crvena Zvezda, Košarkaška reprezentacija Srbije, Nikola Jovanović


Nasilje u Siriji uprkos amnestiji\nProtesti u gradu Huli, blizu Homsa\nNajmanje troje ljudi poginulo je u novom napadu sirijskih snaga u provinciji Homs, u kojoj prema tvrdnjama aktivista odjekuje snažna artiljerijska vatra. Vladine trupe treći dan za redom ulaze u Homs kako bi se, po svemu sudeći, obračunale sa demonstrantima.\nU Siriji je istovremeno počeo da se primjenjuje program amnestije za građane koji su prodavali ili posjedovali oružje. Prema tom programu, koji je juče najavilo ministarstvo unutrašnjih poslova, građani koji nisu počinili ubistvo biće oslobođeni ubrzo nakon što se predaju policiji i daju svoje oružje.\nPortparol Državnoig sekretarijata Viktorija Nulend savjetovala je međutim Sirijce da se ne predaju vlastima. Sirijska vlada osudila je danas njenu izjavu kao neodgovornu i optužila je da podržava naoružane grupe koje vrše nasilje protiv civila.\nNulend je na jučerašnjem brifingu takođe izrazila sumnju u pogledu spremnosti Sirije da poštuje plan Arapske lige, koji poziva na prekid nasilja i razgovore vlade i opozicije. Francuska je takođe izrazila skepticizam u pogledu posvećenosti sirijskih vlasti tom sporazumu.


srbijasport.net - Vesti - Prva liga Srbije - Radnički 1923 protiv Tabana 1970 u trećoj pripremnoj utakmici\nSreda, 24.10.2018 07:53\n22.07.2017 kgsport.info 761\nRadnički 1923 protiv Tabana 1970 u trećoj pripremnoj utakmici\nNakon ubedljivih pobeda protiv Podrinja i Radničkog iz Svilajnca, fudbalere Radničkog 1923 sutra očekuje i treća pripremna utakmica na „Čika Dači“. Rival je ekipa Tabana 1970, član Srpske lige „Istok“, a početak susreta zakazan je za 17 časova i 30 minuta.\nPovratnik u Prvu ligu Srbije pokazao je zavidnu efikasnost u prva dva kontrolna susreta, postigavši ukupno čak 15 golova. Ovaj podatak može da raduje simpatizere kragujevačkog kluba, posebno zbog činjenice da se Radnički 1923 u drugom delu prošle sezone prilično mučio kada je realizacija u pitanju.\nDok trener Slaviša Kovačević sa svojim saradnicima uveliko radi na uigravanju linija tima, dotle uprava kluba pokušava da uradi nešto više po pitanju zabrane registrovanja novih fudbalera. Nekoliko igrača već se nalazi na probi u kragujevačkom prvoligašu, a da li će neko od njih naći svoje mesto u timu Radničkog 1923 zavisi od procene trenera, ali pre svega od toga da li će pomenuta zabrana biti skinuta ili ne.\nDanas izabranike trenera Kovačevića očekuje nova provera, a rival je ekipa Tabana 1970 iz Jagodine, koja je minule sezone zauzela 11. mesto u Srpskoj ligi „Istok“. U pitanju je filijala ekipe Jagodine, koja se takmiči u Prvoj ligi Srbije, tako da će ovo biti dobar test za Kragujevčane.\nDo starta takmičenja u Prvoj ligi Srbije fudbaleri Radničkog očekuje još nekoliko pripremnih utakmica, uključujući „generalku“ sa Zlatiborom iz Čajetine 9. avgusta.\nFudbaleri Radničkog 1923 nastavljaju sa kontrolnim mečevima (Foto: M. Jovičić)


Rusija, Putin i opozicija: Navaljni najavio povratak, iako je za njim raspisana federalna poternica - BBC News na srpskom - Dnevni list Danas\nPočetna » BBC News na srpskom » Rusija, Putin i opozicija: Navaljni najavio povratak, iako je za njim raspisana federalna poternica\n0Piše: BBC News na srpskom 14. januara 2021. 13.49\nNavaljni je od avgusta prošle godine u Nemačkoj, gde je prebačen na lečenje pošto mu je pozlilo u avionu kojim je leteo iz Sibira za Moskvu.\nZa pet meseci koliko je bio van Rusije, policija je protiv Navaljnog pokrenula nekoliko postupaka na osnovu kojih bi mogla da ga stavi iza rešetaka – protiv Navaljnog je pokrenuto je krivično gonjenje povodom optužbi za prevaru.\nFederalna služba za izvršenje sudskih odluka (rus. FSIN) zatražila je da se jedna prethodno doneta presuda na uslovnu kaznu preinači u kaznu zatvorom.\n„Putina hvata histerija i hoće da strpa Navaljnog u zatvor po svaku cenu“, kažu pristalice opozicionara.\nPovratak Navaljnog stavlja Kremlj pred težak izbor, ističu politikolozi – i hapšenje i ostavljanje Navaljnog na slobodi nose određene rizike po vlast.\nKrajem decembra, FSIN je objavio da će tražiti produženje kazne, odnosno zatvor, povodom prethodno donete presude na 3,5 godine uslovne kazne u vezi sa finansijskom štetom koju su Navaljni i njegov brat naneli kompaniji Iv Roše.\nNavaljni je osuđen iako je Evropski sud za ljudska prava 2017. ustanovio da je presuda protiv njega doneta neosnovano.\nIako je Navaljni osuđen još 2014. godine, tri godine kasnije kazna mu je produžena, a formalno je istekla decembra 2020.\nFSIN sada optužuje Navaljnog da je prekršio uslovnu kaznu time što je ostao u Nemačkoj posle „12. oktobra, od kada više nije imao simptome bolesti“.\nPored toga, Tužilaštvo je 29. decembra protiv Navaljnog pokrenulo istragu zbog sumnji da je nenamenski trošio novac od donacija u fondacijama koje vodi, a koje je opozicionar navodno trošio za lične potrebe.\nTrovanje Navaljnog – kako je sve počelo?\n„Biće u kućnom pritvoru, to je 100 odsto sigurno, a ako izađe, ide u zatvor“, kaže ovaj izvor, koji nema ovlašćenja da daje zvanične komentare.\n„On želi da stavi vlast u bezizlazan položaj – ako ga uhapse, diktatori su. Ako ga ne uhapse, onda ispadaju ne samo diktatori, nego i kukavice“, dodaje.\n„Ili će ga uhapsiti odmah na aerodromu, ili će sačekati neko vreme, pa ga staviti u pritvor“, smatra Galosov.\n„Hapšenje na aerodromu bi bila previše očigledna svinjarija“, kaže za BBC na ruskom bivši savetnik rukovodioca predsedničke administracije, politikolog Gleb Pavlovski.\n„Pošto je Navaljni sam odabrao da se vrati, Kremlj definitvno ne može da ignoriše njegov povratak“, dodaje Pavlovski.\n„Ako ne bude odmah uhapšen, lojalisti i policija će se zapitati – a zašto, znači li to da je vlast slaba?“, smatra on.\n„Kremlju je potreban neprijatelj, a stav predstavnika vlasti je – Navaljni je na strani Zapada, na strani neprijatelja“, kaže Makarkin.


Vox WM 1052 mašina za veš cena, cene Srbija, prodaja Beograd Novi Sad Niš\nVox WM 1052 mašina za veš cene\nVox WM1052 Mašina za pranje veša, Punjenje veša Frontalno, Potrošnja struje 0.95 kWh, Potrošnja vode 43 l, Energetski razred A+, Kapacitet pranja 5 kg, Broj obrtaja u minuti 1000, Efikasnost pranja A, Efikasnost obrtanja C, Dimenzije (ŠxVxD) 60 x 85 x 51 cm... specifikacija\nKapacitet pranja: 5 kg Broj obrataja centrifuge: 1000 o/min Energetska klasa/klasa pranja A+/A Broj programa: 15 Temperature pranja: 20/30/40/60/90 Dubina: 51 cm Dim. (ŠxDxV): 60 x 51 x 85 Dodatni benefiti: program 1/2 pranja, hladno pranje, inox bubanj, zaštita od poplave\nEPonuda nije internet prodavnica već Vam omogućava da brzo i lako nađete najjeftiniji Vox WM 1052, pregledate akcije za Vox WM 1052 u prodaji, prodavnice Beograd, Novi Sad, Niš... Naš cilj je da kupci budu što bolje informisani o ponudi Vox WM1052 na tržištu Srbije. Vrlo lako nalazite željeni proizvod za kategoriju Veš mašine cene, ne morate da lutate od sajta do sajta za Vox Veš mašine, sve Vam je na jednom mestu. Naši operateri svakodnevno ažuriraju cene za Vox WM1052 ali je potrebno da proverite cenu i dostupnost sa PRODAVCEM, kao i načine isporuke i plaćanja. EPonuda ne može da garantuje potpunu tačnost specifikacije i slika za Vox WM 1052. Pre kupovine, podatke proverite na sajtu PROIZVOĐAČA. Preporučljivo je da ostavite komentar i ocenu za Vox WM 1052.


Ljudi gledaju televizijski program preko ekrana na kome se vide fotografije američkog predsednika Donalda Trampa i severnokorejskog lidera Kim Džong Una, na železničkoj stanici u Seulu, Južna Koreja, 29. novembra 2017.\nJoš uvek nepotvrđeni samit između američkog predsednika Dolanda Trampa i severnokorejskog lidera Kima Džong Una podigao je očekivanja da je ozbiljan korak u rešavanju nuklearne krize na Korejskom Poluostrvu na dohvat ruke.\n"Očekuje se da će biti više brzog napretka po pitanju zamrzavanja i demontaže severnokorejskog nuklearnog programa nego što je to bio slučaj u prošlosti, pošto će se američki i severnokorejski lider sresti direktno ovaj put", kaže Čeong Seong Čang, severnokorejski analitičar u Seđong institutu u Južnoj Koreji.\nArhiva - Severnokorejski lider Kim Džong Un tokom proslave priređene u last nuklearnih naučnika i inženjera koji su učestvovali u probi hidrogenske probe, na ovoj nedatiranoj fotografiji koju je objavila severnokorejska Korejska centralna novinska agnecija (KCNA) u Pjongjangu, 10. septembra 2017.\nMeđutim, proces postizanja denuklearizacije Korejskog poluostrva je kompleksan i zahteva značajne koncesije svih uključenih strana.\nU subotu, Tramp je rekao da bi njegov sastanak mogao da se okonča neuspehom i bez bilo kakvog sporazuma, ili da bi mogao da rezultira "najvećim sporazumom za svet" uz denuklearizaciju Korejskog poluostrva.\nNa kraktke staze, Kim bi mogao da iznese naizgled dramatičnu ponudu da obustavi razvoj svojih sposobnosti u vezi sa interkontinentalnim balističkim raketava (ICBM), koje direktno prete Sjedinjenim Državama, da produži unilateralno zamrzavanje raketnih i nuklearnih proba, ili čak da tokom vremena umanji zalihe nuklearnog materijala.\nArhiva - Na ovoj fotografiji napravljenoj od video snimka koji je objavila severnokorejska državna televijza KRT, predstavljaju se rakete tokom parade na Trgu Kim Il Sunga u Pjongjangu, 15. aprila 2017.\nNije jasno koje bi koncesije SAD mogle da ponude zauzvrat. Trampova administracija je zabrinuta u vezi sa nuđenjem olakšica i pomoći u zamenu za obećanja, s obzirom na dosadašnja iskustva sa Pjongjangovim povlačenjima iz prethodnih spozaruzam.\nVašington će verovatno zahtevati da međunarodnim inspektorima bude omogućen pristup kako bi potvrdili obustavu i demontažu procesa, pre pristanka da se olakšaju ekonomske sankcije.\nAli, da bi se dobio značajan sporazum, Tramp mora da punudi nešto značajno zauzvrat.\n"U cilju uspešnosti celog procesa, što bi za Donalda Trampa bilo odgovorno, on bi morao da obezbedi ekonomske ustupke", kaže Go Mjong Hjun, severnokorejski analitičar u Azijskom istitutu za političke studije u Seulu.\nI Pjogjang, i Vašington već su napravili značajne ustupke ublažavanjem svojih uslova za započinjanje dijaloga.\nKimova vlada pristala je da suspenduje sve raketne i nuklearne probe tokom pregovora i da raspravlja o mogućnosti odustajanja od nuklearnog zastrašivanja, ukoliko njenoj zabrinutosti za bezbednost bude udovoljeno. Od novembra 2017. Severna Koreja uzdržavala se od provokativnih akcija nakon dvogodišnjeg perioda u kom je izvela dve nuklearne probe i ubrzala napore za razvoj nuklearnim bojevim glavama naoružanih interkontinentalnih balističkih raketa, koje mogu da gađaju kopneni deo SAD.\nArhiva - Severnokorejski lider Kim Džong Un (nije na fotografiji) rukovodi lansiranjem rakete Hvasong-12, na ovoj kombinaciji nedatiranih fotografija koje je objavila severnokorejska Korejska centralna novinska agencija (KCNA), 16. septembra 2017.\nSa svoje strane, Tramp je odustao od dugotrajnih američkih uslova prema kojima Pjongjang prvo mora da preduzme konkretne mere na okončanju svog nuklearnog programa, pre nego što razgovori postanu mogući. Trampova administracija insistira, međutim, da će njena kampanja "maksimalnog pritiska" ostati na snazi dok sporazum ne bude postignut. SAD predvode napore u Ujedinjenim nacijama koji su rezultirali oštrim sankcijama, u sklopu kojih je i zabrana milijarde dolara vrednog severnokorejskog izvoza.\nTrampova administracija takođe je naglasila pretnje američkom vojnom akcijom, ukoliko sankcije ne uspeju, kako bi povećala pritisak na Kima da eleminiše nuklearnu pretnju.\nSeverna Koreja, prema procenama, ima između 13 i 30 komada nuklearnog oružja, stotine raketa srednjeg i dugog dometa i nastavlja sa proizvodnjom dovoljno fisionog materijala za dve ili tri nuklearne bombe godišnje. Kao dodatak svom nuklearnom reaktoru u Jongbjongu, koji proizvodi plutonijum, Severna Koreja prema izvešajima takođe ima skriveno postrojenje za obogaćivanje uranijuma, kako bi proizvodila nuklearno gorivu.\nArhiva - Severnokorejska nuklearna elektrana viđenja pre uništenja rashladnog tornja u Yongbajonu na fotografiji napravljenoj 27. juna 2008. godine, koju je objavio Kjodo\nČak i ako bi inspektorima bilo omogućeno da uđu, verovatno bi bile potrebne godine da se propisno istraži i razmontira nuklearni program Severa. Strategija Kimove vlade mogla bi da bude dovoljna koperativnsot kako bi se umanjile sankcije, ali uz godinama dugo odlaganje i opstruiranje procesa denuklearizacije.\n"Ukoliko Severna Koreja ima nuklearno oružje za narednih 20 godina procesa nukearne demontaže, onda Severna Koreja defakto postaje nuklearna država", kaže Go sa Azijskog instituta.\nJužnokorejski predsednik Mun Đae-In, koji je radio na olakšavanju razgovora između Pjongjanga i Vašingona, održaće liderski samit sa Kimom u aprilu, pre američko-severnokorejskog susreta.\nInterkorejski samit bi tebalo da se bavi obnavljanjem komunikacije između dve vojske, organizovanjem spajanja porodica razdvojenih otkako je Korejski rat podelio zemlju i obnavljanjem humanitarne pomoći.\nMunova administracija takođe bi mogla da ponudi Kimu kontingent ekonomske inicijative za proces denuklearizacije, kao što je otvranje zajedničkog kompleksa Keasong, južnokorejske fabrike koja je zapošljavala preko 5.000 Severnokorejaca pre nego što je zatvorena nakon nuklearne probe 2016.\nArhiva - Južnokorejska vozila vraćaju se iz severnokorejskog zajedničkog industrijskog kompleksa Keasong i prelaze granicu, kancelarije za imigraciju i karantin u blizini pograničnog sela Panmunđom, Južna Koreja, 11. februara 2016.\nMinistarstvo za ujedinjenje u Seulu saopštilo je u ponedeljak da bi razmatralo obnovu tih ekonomskih veza samo kad napredak u denuklearizaciji bude napravljen.\n"Tema ponovnog otvaranja industrijskog kompleksa Keasong može da bude razmatrana u procesu u kome međukorejski odnosi i severnokorejska nukealrna tema napreduju kao međusobno moralan ciklus", rekao je Baik Tae-Hjun, portparol Ministarstva za ujedinjenje.\nRazjašnjavanje severnokorejskog stajališta po pitanju denuklearizacije mogao bi biti glavni dugoročni cilj predstojećeg samita između Trampa i Kima. Severnokorejski lider ponavljao je da njegova zemlja nema razloga da zadrži nuklearno oružje ukoliko vojna pretnja koja dolazi od SAD i njenih saveznika bude rešena.\nAli u prošlosti, Pjongjang se pozivao na trajni mirovni sporazum kao zamenu za primirje koje je okončalo Korejski rat, koje je korišćeno za pravdanje trajnog prisustva 28.000 ameirčkih vojnika u Južnoj Koreji.\n"Kada Severna Koreja kaže da odustaje od svog nuklearnog programa i raketa, očekuje se da će Sjedinjene Države morati da napuste sve združene južnokorejsko-američke vojne vežbe, u potpunosti eleminišu međunarodne sankcije uvedene Severu i prihvate uspsotavljanje diplomatskih veza između SAD i Severne Koreje", kaže Čeong sa Seđong instituta.\nVašington i Seul protive se prekidu svoje dugotrajne vojne alijanse koja je odbrambena u svojoj prirodi u zamenu za denuklearizaciju Severa.\nSeverna Koreja i dalje nije javno komentarisala predstojeći samit, niti odgovorila na poslednja pitanja južnokorejske vlade.\n"Osećam da prilaze ovom pitanju sa oprezon i da im treba vremena da organizuju svoje stajalište", kaže portparol Ministarstva za ujedinjenje.\nLi Jon-Đi iz Seula učestvovao je u pisanju ovog izveštaja.


Bugarska podržava Crnu Goru u napredovanju prema članstvu u EU | EUME\nNaslovnica Press info Press Pregovori o pristupanju Bugarska podržava Crnu Goru u napredovanju prema članstvu u EU\nDržavni sekretar za evropske integracije i glavni pregovarač ambasador Aleksandar Andrija Pejović boravi u radnoj posjeti Bugarskoj tokom koje će imati više sastanaka s visokim zvaničnicima Vlade zaduženim za evropske polove, kao i učešće na međunarodnoj konferenciji „Suočavanje s prošlošću, dok gledamo u budućnost”.\nTokom sastanka s ministrom vanjskih poslova Danijelom Mitovim, ambasador Pejović je prenio zahvalnost na podršci koju Bugarska pruža Crnoj Gori u procesu pristupanja EU, kako u pogledu jačanja administrativnih kapaciteta za preuzimanje obaveza iz budućeg članstva, tako i kroz slanje eksperata za konkretne oblasti pravne tekovine. Upoznao je sagovornika s aktuelnim momentom u pregovaračkom procesu, s posebnim osvrtom na reforme u oblasti vladavine prava i istakao snažnu unutrašnju posvećenost i odlučnost u pravcu održavanja dobre dinamike procesa pristupanja.\nMinistar Mitov je čestitao na rezultatima koje je Crna Gora ostvarila u približavanju EU. Posebno je pozdravio napore koji se ostvaruju u ispunjavanju uslova iz novog pristupa u vođenju pregovora. Naglasio je da će Bugarska nastaviti da prati reformske procese i snažno podržava Crnu Goru u napredovanju prema članstvu u Uniji. Ministar Mitov je posebno ukazao na to da Zapadni Balkan treba da nastavi s reformskim procesima u skladu s preporukama Evropske komisije. “Sve zemlje imaju jednake šanse za članstvo, a Crna Gora je svakako napravila ogroman napredak”, rekao je ministar.\nU tom kontekstu, sagovornici su razmotrili mogućnosti za intenziviranje i konkretizaciju saradnje u oblasti evropske integracije kroz potpisani Memorandum o saradnji u oblasti evropske i evroatlantske integracije, posebno u dijelu pravne harmonizacije, razmjene iskustva u radu na 15. poglavlju Energetika i unapređenju diplomatskih vještina. Obostrano je ukazano na odličnu bilateralnu saradnju koju imaju dvije zemlje i na podršku koja Bugarska daje Crnoj Gori u integrativnim procesima.\nTokom sastanaka u Ministarstvu ekonomije i energetike i Ministarstvu unutrašnjih poslova, razmijenjena su mišljenja o ključnim zadacima i izazovima u vođenju pregovora u poglavljima 15 i 24, i razmotrene mogućnosti za konkretizaciju saradnje u ovim oblastima. Sagovornici su razmotrili mogućnosti za prenos bugarskog iskustva u vođenju pregovora u ovim poglavljima, kroz slanje eksperata i obuku kadra. Na sastanku s direktoricom Diplomatskog instituta Tanjom Mihajlovom razgovarano je o saradnji dvije diplomatske akademije u organizaciji specifičnih obuka koje će unaprijediti crnogorske administrativne kapacitete, kao i o razmjeni iskustava dva pregovaračka tima.


Lideri tri partije su nakon godinu dana postigli konačan dogovor, iako su interpretacije različite u odnosu na ono ko ih interpreti, što opet pokazuje neku vrst slabosti i neuverljivosti pojedinih aktera.\nRekla je ovo politička analitičarka Tanja Topić komentarišući jučerašnji dogovor članova Predsedništva BiH i imenovanje mandatara za formiranje Saveta ministara BiH.\nIako su konačno postigli dogovor, Topićeva smatra da niko od aktera neće priznati da je reč o kompromisu.\n– Većina njih je zastupla vrlo izričit i jasan stav u pogledu onoga šta oni hoće i šta je potrebno da se formira vlast. Međutim, sada niko od njih neće reći da je napravio kompromis, iako su čak i neki EU rekli da je zapravo snaga toga što je postignuto upravo u tom kompromisu – rekla je Topićeva za Srpskainfo.\nNaglašava da niko od aktera neće reći da je postignut kompromis već će i dalje insistirati na interpretaciji prijemčivoj za uho onog dela javnosti kojoj su se i obraćali sa onim svojim izričitim stavovima.\nPodsećemo, Predsedništvo BiH, nakon više od godinu posle opštih izbora, donelo je odluku da mandatar za sastav Saveta ministara BiH bude Zoran Tegeltija iz Saveza nezavisnih socijaldemokrata.\nKako je dogovoreno, dan nakon što Parlamentarna skupština BiH potvrdi imenovanje Zorana Tegeltije, Stalna misija BiH u NATO predaće Program reformi u BiH.


Ako se drug odjednom našao | ICL Services\nAko se drug odjednom našao\nRuski biznis je prošle godine izgubio do milijardu dolara usled delovanja sajber kriminalaca. Nažalost, kompanijama nisu dovoljni antivirus programi i redovno ažuriranje softvera kako bi se zaštitili, već su im, takođe, neophodni stručnjaci koji bi mogli konstantno da prate potencijalne i realne pretnje po bezbednost korporativnih sistema. Ali šta učiniti, ako je problem već nastao, a lice, koje zna šta bi trebalo učiniti, nije na svom mestu usled korišćenja godišnjeg odmora, bolesti, ili je prezauzeto radom na drugom projektu?\nKao što je prikazano u našem prethodnom stripu koji je pripremljen u saradnji sa Ibusiness portalom, postoje dva izlaza: ili reosiguranje i angažovanje «zamenika», ili angažovanje spoljnih stručnih saradnika, kako se ne bi proširivao sektor IT-stručnjaka.\nU cilju ilustrovanja ovog rešenja predstavljamo Vam naše sledeće izdanje.


Vlada Srpske: Osnovnom obrazovanju 1,9 miliona KM – mojKontakt portal – Radio Televizija Kontakt\nProširenje operativnog budžeta obezbijediće se na pozicijama rashodi po osnovu utroška energije, komunalnih, komunikacionih i transportnih usluga u iznosu od milion KM, a rashodi za režijski materijal u iznosu od 300.000 KM, navodi se u obrazloženju ove odluke koju je Vlada prihvatila na posljednjoj sjednici.\nZa rashode za materijal za posebne namjene planiran je iznos od 100.0000 KM, za rashode za tekuće održavanje planiran je iznos od 200.000 KM, a za rashode po osnovu putovanja i smještaja planiran je iznos od 100.000 KM, dok je za rashode za stručne usluge predviđen iznos od 200.000 KM, navodi se u ovoj odluci.\nVlada je donijela odluku o davanju saglasnosti na Plan utroška sredstava Fonda za suzbijanje i iskorjenjivanje zaraznih bolesti za 2013. godinu Ministarstvu poljoprivrede, šumarstva i vodoprivrede Republike Srpske u ukupnom iznosu od 377.000 KM.\nPrihvaćen je Izvještaj Investiciono-razvojne banke /IRB/ Republike Srpske o prisustvovanju i načinu postupanja predstavnika Akcijskog fonda Republike Srpske AD Banjaluka i Fonda za restituciju Republike Srpske AD Banjaluka u skupštinama društva kapitala iz portfelja fondova za period OD 1. maja do 31.maja 2013. godine.\nVlada je donijela odluku o utvrđivanju opšteg interesa za izgradnju transportnog mosta za transporter za ugalj U-5 za snabdijevanje Termoelektrane “Stanari” ugljem, a korisnik ove eksproprijacije je Republika Srpska.\nOtkazan Kastel Rock Fest


Migranti iz Centralne Amerike koji se kreću ka SAD\nAustrija je saopštila u sredu da, sledeći primer Sjedinjenih Država i Mađarske, neće potpisati globalni sporazum o migraciji, čiji cilj je da se umanje faktori zbog kojih migranti napuštaje svoje zemlje, dok se istovremeno poboljšava bezbednost i integracija onih koji su primorani da odu.\nČlanice Ujedinjenih nacija bi trebalo početkom decembra, u Maroku, da potpišu neobavezujući Globalni sporazum za bezbednu, urednu i redovnu migraciju, koji je postignut posle dvogodišnjih pregovora koje su predvodile Ujedinjene nacije.\nAustrijski kancelar Sebastijan Kurc rekao je da njegova vlada strahuje da bi sporazum moga da ugrozi suverenitet njegove zemlje i da bi izbrisao razlike između legalne i ilegalne migracije.\nVicekancelar Hajnc Kristijan Štrahe rekao je da migracija nije i ne bi trebalo da bude ljudsko pravo.\nMađarska je odluku, saopštenu u julu, da ne potpiše dogovor takođe opravdala zabrinutošću za nacionalne interese. Mađarski šef diplomatije Peter Sijarto rekao je da bi sporazum promovisao migraciju kao "dobru i neizbežnu" i "inspirisao" milione migranata.\nSjedinjene Države prve su odlučile da se povuku iz pregovora, a u decembru prošle godine saopštile su da predloženi dogovor nije "usklađen sa američkom imigracionom i izbegličkom politikom".\nTadašnji državni sekretar Reks Tilerson rekao je da Sjedinjene Države podržavaju međunarodnu saradnju o migraciji, ali da je odgovornost pojedinačnih država da osiguraju da je migracija bezbedna, uredna i redovna.\nGlobalni sporazum o migraciji ima 23 cilja, među kojima su poboljšani pristup osnovnim uslugama, jačanje borbe protiv krijumčarenja i trafikinga, eliminisanje diskriminacije, obezbeđenje uslova za pristojan rad, kao i za bezbedan i dostojanstven povratak onih koji su primorani da se vrate u svoje rodne države.\nPrema procenama Ujedinjenih nacija, u svetu ima oko 258 miliona migranata ili nešto više od tri odsto svetske populacije. Svetska organizacija smatra migrantima sve one koji napuštaju svoju zemlju, bez obzira na razlog. Očekuje i da će broj migranata da raste, zbog trgovine, sve veće nejednakosti, rasta svetske populacije i klimatskih promena.


RTCG - Radio Televizija Crne Gore - Nacionalni javni servis :: Kulturna galaksija :: U januaru će proslaviti 50 godina postojanja\nUDRUŽENJE KOMPOZITORA CG 13. 12. 2018. 10:08 >> 12:22 2\nUDRUŽENJE KOMPOZITORA CG\nU januaru će proslaviti 50 godina postojanja\nUdruženje kompozitora Crne Gore u januaru 2019. godine slavi jubilej, 50 godina postojanja.\nPrema riječima predsjednika Upravnog odbora Udruženja Dejana Perišića, od postojanja ovo udruženje je vodilo računa o kvalitetu, a ne kvantitetu članstva, a 2018. je bila u tom smislu veoma uspješna, jer su se pojačali sa vrijednim stvaraocima.\n"Novi članovi su profesorica baleta Viktorija Strugar, osnivač i član 'Pljevaljskih tamburaša' Adnan Hrastovina, instrumentalista Rako Popović, profesorica Lela Perišić. Ove godine Udruženju su pristupili i akademici, profesori violine Ivan Stanojević i Ana Rašović, te muzikološkinja dr Sara Vujošević. Novi članovi su i magistrica kompozicije Bobana Dabović i profesor džez muzike Enes Tahirović. Posebno smo ponosi na našeg počasnog člana Mustafu Muja Šantića, inače, direktora Pavaroti škole u Mostaru", kazao je Perišić.\nOvo najstarije esnafsko udruženje, prema riječima Perišića, okuplja ne samo kompozitore, već i sve muzičke umjetnike, pedagoge, instrumentaliste, umjetnike iz domena folklora i druge stvaraoce koji doprinose muzici.\nU narednoj godini, kako su dodali, Udruženje planira što više medijskog predstavljanja.\n"Jedan od ciljeva je i da članovima omogućimo održavanje koncerata i prezentacija njihovog stvaralaštva u regionu. Napravićemo i svečanu akademiju povodom jubileja. Koncert će biti u humanitarne svrhe", kazao je Perišić, napominjući da je predsjednica Udružanja Mirjana Živković.


Podstaći mlade na sopstveni biznis\nNOVI SAD - Stvaralačka omladina Novog Sada, uz podršku Svetske banke, započinje akciju propagiranja zapošljavanja mladih putem tzv. samoodrživog preduzetništva, odnosno pokretanja sopstvenog biznisa. Reč je zapravo o pokušaju SONS-a da lobiranjem u domaćoj javnosti podstakne državne organe da osmisle i sprovedu paket mera koje će podsticati ovakav vid zapošljavanja.\n"Naša inicijativa je zasnovana na iskustvima iz Italije i Belgije, kao i nekih istočnoevropskih zemalja, u kojima su ovakvi modeli dali dobre rezultate. Tamo je država preduzela čitav niz mera za podsticanje samozapošljavanja i pokretanja sopstvenog posla mladih ljudi, ali i drugih socijalnih grupa koje se suočavaju sa problemom nezaposlenosti.\nPostoje mnogobrojni načini kako se može podstaći preduzetništvo kod mladih, kao što su različite poreske olakšice i druge mere pomoći omladinskim zadrugama, koje, istina, već postoje kod nas, ali su se premetnule u nešto što sa ovim vidom zadrugarstva nema nikakve veze", rekao je predsednik SONS-a Miloš Savin.\nPrva u nizu planiranih akcija biće konferencija o samozapošljavanju mladih, koja se narednog vikenda održava u Novom Bečeju. Na skup su pozvani predstavnici podmlatka više političkih partija, kako bi se i oni zainteresovali za ovaj projekat i pretvorili u svojevrsnu lobi-grupu unutar postojećeg političkog sistema.\nPančevačka "Petrohemija" ponovo planira izgradnju čađare\nNovi Sad: Podstaći mlade na sopstveni biznis\nNovi Sad: Medija centar u "Spensu"\nSubotica: Stipendija za školovanje u Štutgartu\nPromovisan Turijska Kobasicijada\nZrenjanin: Nema više parkiranja u centru


Merkelova neće da se takmiči sa Erdoganom u provokacijama - 14.03.2017, Sputnik Srbija\nMerkelova neće da se takmiči sa Erdoganom u provokacijama\nNemačka kancelarka Angela Merkel ocenila je kao apsurdne optužbe turskog predsednika Redžepa Tajipa Erdogana i poručila da neće dozvoliti da bude isprovocirana. 14.03.2017, Sputnik Srbija\nevropa, vesti, svet, redžep tajip erdogan, angela merkel\n20:16 14.03.2017 (Osveženo: 20:27 14.03.2017)\n© AP Photo / Tolga BozogluRedžep Tajip Erdogan i Angela Merkel\nNemačka kancelarka Angela Merkel ocenila je kao apsurdne optužbe turskog predsednika Redžepa Tajipa Erdogana i poručila da neće dozvoliti da bude isprovocirana.\nTurska kampanja nema šta da traži u Nemačkoj\n13 Mart 2017, 16:05\n„Nemačka kancelarka nema nameru da se nadmeće u provokacijama. Ona u tome ne učestvuje“, rekao je juče portparol nemačke kancelarke Štefan Zajbert, prenose nemački mediji.\nTurski predsednik prethodno je optužio Merkelovu da podržava teroriste i da ne reaguje na 4.500 dosijea koje je, kako tvrdi, poslala Ankara o osumnjičenim teroristima.\n„Gospođo Merkel, zašto krijete teroriste u svojoj zemlji? Zašto ne radite ništa?“ upitao je Erdogan u intervjuu za televiziju „A Haber“ nakon što je Nemačka, kao i Holandija, zabranila turskim ministrima da se obrate na mitinzima u okviru političke kampanje koju sprovodi Ankara van granica Turske.